Ca în vremea lui Noe 


„Și precum a fost în zilele lui Noe, tot așa va fi şi în zilele Fiului Omului: 


Mâncau, beau, se însurau, se măritau până în ziua când a intrat Noe în corabie şi a 
venit potopul şi i-a nimicit pe toți. 

Tot așa precum a fost în zilele lui Lot: mâncau, beau, cumpărau, vindeau, sădeau, şi 
zideau, 

Iar în ziua în care a ieşit Lot din Sodoma a plouat din cer foc și pucioasă şi i-a nimicit 
pe toți, 


La fel va fi în ziua în care se va arăta Fiul Omului.” (Luca. 17/26-30.) 


Ca în vremea lui Noe 


Selecţie de texte din Cuvântul lui Dumnezeu pe această temă. 


Te rog, poporul Meu, vă rog, copii, voi, care-L cunoașteți pe Dumnezeu și credeți, rugaţi- 
vă de toată lumea, de copii, de soţi, de soţii, de fraţi, de surori, de prieteni, de cunoscuţi şi de toată 
lumea să se întoarcă la calea cea dreaptă, către credința adevărată, pentru care s-a vărsat atâta 
sânge, de s-a pecetluit, ca să ştim noi, şi să ştie şi cei din urmă cum să trăiască să ajungă acolo de 
unde au venit aici, pe pământ. Măi oile Mele, astăzi sunt Duh Care vă mângâie, sunt Mântuitor să 
te scap, sunt casă să te odihnesc, să te primesc, sunt tot ce vrei, numai vino când te chem, când te 
aştept! Veniţi, că am multe să vă spun, dar acum nu le puteţi ţine, că vi le fură. O, oile Mele, 
țineți-vă de tot ce aţi auzit, şi să le împliniţi, că nu auzitorii se vor mântui, ci numai împlinitorii. 
O, fiilor, nu fiţi zăngănitori, nu fiţi aramă spoită. Fiţi aur curat și călit în valurile vieții. Înfruntaţi 
toate poftele şi grijile deșarte prin care vă fură cel rău. Azi trăim în vremea lui Noe. Ce făceau 
atunci? Se însurau, se măritau, mâncau şi beau. Cine a zis: „Fă corabie“? Cine a făcut-o? Cine l-a 
ajutat? Ce zicea lumea şi cei ce-l ajutau să facă corabie? Râdeau de el. Ce zice lumea acum când 
aude de mânia Tatălui, care va fi turnată pe pământ din pricina necredinţei şi fărădelegilor ce le 
face lumea în tot momentul. 


Extras din Cuvântul lui Dumnezeu, din 09-06-1958 
kk 


Am vorbit prin Noe. Când veneau norii pe cer, strigau: „Noe, primește-mă şi pe mine!“, 
dar ușa era încuiată pe dinafară. Am vorbit prin Lot şi am spus să se pocăiască lumea, dar nu s-a 
pocăit. Acum s-a schimbat viaţa creștină, cu desfrâul. Toată lumea ştie că vine focul, dar nu se 
teme de el, şi îl ţine în gură. (Vezi selecția tematică: „Focul apocaliptic ”, - şi pe Joomag; archive; 
Jumpshare; Scribd; Google Drive; pubhtmls; n.r.) 


Fiule, hăinuţa din lume pune-o pe foc. E pildă această vorbire. Când erai în lume, ai băut. 
Acum nu mai bea. 


Extras din Cuvântul lui Dumnezeu, din 15-05-1963 
kk 


„.„Fiilor, aceste cuvinte sunt sfinte. Nu le vorbeşte mama sau tata, ci le vorbeşte Dumnezeu, 
şi le vorbeşte ca lui Noe, că strigau la uşa sa închisă neamurile, surorile, unchii: „Voe, dă 
drumul!“. Strigau toţi prietenii lui Noe, şi Noe plângea şi nu putea să le mai deschidă și plân- 
gea mereu de moartea lor. Așa și acum, va veni la fel, aidoma. Stă scris acest cuvânt. 

Extras din Cuvântul lui Dumnezeu, din 25-04-1973 


l 


Ca în vremea lui Noe 


XR eX 


„Daniele, tâmplăria se lucrează în multe poziții și în multe taine şi nu se poate da măsura, 
pentru că unda acestei lucrări e după vreme. Să spun măsura vremii de azi? Dar dacă unda se 
schimbă? Fiule, lucrarea Mea care se face aici cu această casă are mulți conducători în cer. Du- 
hovniceşte Domnul vorbeşte. Acest cămin care se face pentru voi, e lucrat şi în cer şi se face după 
vreme, tată, după undă. Crezi? Ca în timpul lui Noe. Atunci erau patru familii, dar acum nu 
se ştie câte sunt. Era de mult dat acest program, dar nu ştie nimeni din cerul sfânt ce undă va fi. 
Mai aşteptaţi puţin de tot şi o să se dea pe faţă şi acest lucru. Daniele, să nu cugeți ceva greşit şi 
să nu zici că nu ştie Domnul ce face. Tâmplarule, fii cu multă răbdare, nu sili vasul Meu să-ți dea 
măsura fără măsura lui Dumnezeu. Şi când vei lucra, să fii bine înarmat cu viața duhovnicească; 
să nu fii necredincios şi cu vreun păcat întinat. 


Extras din Cuvântul lui Dumnezeu, din 30-08-1973 
kk 


„„„Vreau să-Mi fac o casă şi n-am cu cine, n-am loc. Vreau să-Mi fac o casă şi s-a făcut 
păgânul stăpân pe pământul Meu și a prins putere grasă să Mă oprească. O, ce pustiu! Unde voi 
găsi să-Mi fac casă? Unde eşti, Noe, să-Mi fac casă? Am făcut atunci, am împlinit, dar ce Mi-a 
rămas, nu mai pot să-Mi împlinesc azi. Mi-a luat păgânul căminul. Nu-i este frică de Mine; se ţine 
la cot cu Mine. O, tată, nu Mă vait ca săracul că nu are unde-şi face casă, ci Mă vait de tine, 
creștine, că a venit vremea secerişului, a venit vremea mustului, şi nu mai e vreme. Pe arac am să- 
i mustesc! Închină-te bine către Mine, oftează, căieşte-te şi plângi pentru sărăcie, că n-ai colivie. 
Nu plânge de foame, că şi cel ce nu mănâncă trăiește. Numai cel fără casă, acela nu trăiește. Du- 
hovniceşte. Ridică-te, că am un fluier şi n-ai să ştii cui am fluierat şi când am fluierat. 


Extras din Cuvântul lui Dumnezeu, din 25-09-1973 
XX 


„„„Apropiaţi-vă bine de Mine. Nu lăsaţi trupul să se îngraşe ca să fiți greoi la drumul către 
Noi. Cu mulți dintre voi se va întâmpla ca şi cu femeia lui Lot când voia să fie la Mine cu tot 
neamul ei, dar nu putea merge cu Mine că nu făcea voia Mea. Și dacă ţii la neam, rămâi cu neamul, 
ca femeia lui Lot. Şi Noe avea neamuri, şi strigau la Noe: „Noe, dă-ne drumul!“ şi nu i-a primit, 
căci cheia era la Mine. 


Extras din Cuvântul lui Dumnezeu, din 11-12-1973 
kk 


„„„Astăzi este vremea lui Lot când propovăduia cuvântul şi nu-l auzea nimeni. Astăzi este 
vremea Sodomei şi Gomorei când omul lui Dumnezeu propovăduia cuvântul Său şi poporul nu-l 
asculta, şi aranja masa pentru sodomie și curvie. Astăzi e vremea şi a lui Noe, că el lucra, şi 
lumea râdea de el şi juca. Astăzi este vremea și a potopului. 


Extras din Cuvântul lui Dumnezeu, din 08-09-1974 
kk 


„Creştine, uită-te bine prin oraşe, că n-ai să le mai vezi. Uită-te la zidurile înalte, că n-ai 
să le mai vezi. Uită-te bine la magazine, că n-ai să le mai vezi. Parcă văd cum ai să alegi ghiuluri 
şi stofe de pe stradă şi obiecte scumpe, şi cu ele ai să mori în braţe. 

Extras din Cuvântul lui Dumnezeu, din 15-09-1974 

Ca în vremea lui Noe 


XR eX 


„„.Ține minte, creștine, că în timpul potopului Dumnezeu a suit în corabie din toate câte 
ceva, ca să nu se stingă neamul. Nu se vorbeşte de animale, ci de sămânța omenească. Cine a 
rămas din potop? Cel credincios. Dumnezeu numai a lucrat, a lucrat, a lucrat. 


Extras din Cuvântul lui Dumnezeu, din 10-08-1975 
kk 


„..Domnul lisus Hristos când a plecat la cerul sfânt le-a spus: „Copilaşilor, să fiţi cuminţi, 
că Eu Mă duc la cer, dar Mă întorc, şi multă bucurie veţi avea“. Dar iată că Domnul a venit astăzi, 
cu ucenicii Săi la voi, şi unii din voi nu Ne primiţi. Vin vremuri grele, dar să cunoaşteţi și vremurile 
bune, că Domnul lisus nu vine pe vreme bună, ci vine pe furtună când ies pomii din rădăcină, pe 
vreme rea, pe ninsoare geroasă, dar Domnul îi spune: „Ține-te bine, că vei fi fericit dacă nu vei fi 
doborât la pământ“. Dar când vei vedea soarele pe hăinuţa ta, ce vei zice? Și în inima ta soarele, 
ce vei zice? Și razele în gura ta? Ce zici când vei vedea şi pe călău că va zice: „Scapă-mă şi pe 
mine!“? Dar tu ce faci? Îl primeşti în casa ta? Domnul nu mai este atunci ca să-ţi spună. Dar tu ce 
faci? Noe nu a băgat pe nimeni în corabia sa. Dacă-l vei băga în casă, ţi se va dărâma casa. 


Extras din Cuvântul lui Dumnezeu, din 06-12-1976 
kk 


Nu Se mai luptă Dumnezeu să mai curățească un păcătos de păcate, că de câte ori l-a cu- 
rățit, şi astăzi s-a găsit nu ca omul, ci mai rău decât un câine, căci câinele e mai înţelept de zece 
ori ca omul, căci când îl strigă omul, îl cunoaşte şi vine în grabă la sine, dar omul nu-L mai cu- 
noaşte pe Domnul. Ca să se mai schimbe, nu se mai schimbă, ca pe vremea lui Noe. Spune peste 
tot Domnul Iisus, în Duh, că vine focul peste tine, vine moartea peste lume, dar cine să audă? că 
deşi au urechi, nu aude nimeni, ca în vremea Sodomei şi Gomorei; curvesc fără saţ. Rabdă de 
foame, dar de aceasta nu se lasă. (Vezi selecția tematică: „Ce spurcă pe om, ce intră sau ce iese 
din el? ”, - şi pe jumpshare; joomag; pubhtml5; archive; Google Drive; Scribd, n.r.) 


Extras din Cuvântul lui Dumnezeu, din 07-01-1977 
kk 


„.. Faceţi-vă buni, ca să scăpaţi de aceşti câini, că iată cum caută fiara hrana sa. Caută-te, 
măi creștine, ca să nu cazi fiarei în gură, căci Dumnezeu trimite pe îngerii Săi, dar tu nu vrei să te 
al bine cu ei, şi fugi ca de alte ființe spurcate, dar Eu îţi spun că oriunde te vei ascunde, ochiul lui 
Dumnezeu te vede şi te descoperă, ca să fii nimicit de păcatul pe care l-ai săvârşit. Veniţi-vă în 
fire, că aşa îi spuneam şi lui Noe: „Noe, fă așa, şi fă aşa“, şi Noe lucra după porunca Mea, iar când 
a venit urgia, nici sora sa şi nici neam de al său şi nimeni nu a putut să fie primit. Și nu mai ziceau 
cum ziseseră până atunci: „Noe e nebun!“. Acum nu vrei să asculți și nu vrei să te porți după portul 
creștinilor. 


Extras din Cuvântul lui Dumnezeu, din 24-01-1977 
kk 


.... O, iubite frate, cum vei râvni să te odihnești într-un loc ceresc! O, creştine, ai ajuns unde 
se desparte lumina de întuneric, ai ajuns la răul răului. Dar strig: opriți-vă de la păcat! Strig și Mă 
uit cum se uita Noe din corabie, şi Mă uit pe pământ să văd, mai e mult ca să aduc la sfârșit toate 
câte sunt scrise în carte? 


Ca în vremea lui Noe 


Extras din Cuvântul lui Dumnezeu, din 27-03-1977 
kk 


..„ Se aude din cer când lumea vă duşmănește și vă porecleşte și vă ameninţă, şi Dumnezeu 
plânge când vede pe poporul Său că nu tace şi ridică sabia împotriva celui rău. Nu mai e timpul să 
ridici sabia. Sabia ta e rugăciunea, şi glonţul tău e postul, şi toiagul tău e crucea, tată. (Vezi selecția 
tematică: „Despre post şi milostenie ”, - și pe jumpshare, joomag; Google Drive; Scribd, archive; 
pubhtml5, n.r.) Moise, cu toiagul a despărțit Marea Roşie pe jumătate şi a trecut poporul. Acum, 
toiagul s-a prefăcut în cruce sfântă, și dacă ai credinţă, ești mult mai presus decât Moise cu toiagul. 
Ia să vezi, tată, numai să vezi. Uită-te bine la cuvântul Meu care este către tine, că se face război 
între oamenii răi şi între oamenii Mei, şi Eu, Fiul lui Dumnezeu, am să le fiu comandant. Dar nu 
război ca în vremuri, cum se vorbește astăzi falsificând adevărul. Nu aşa se va întâmpla, și va fi 
război fără arme şi se vor nimici răii de la sine. Să nu te iei după oamenii răi să te faci prieten cu 
el, că vei pieri. 

Extras din Cuvântul lui Dumnezeu, din 15-04-1977 

XR e 


.... Trezeşte-te, creştine! Trezeşte-te și tu, păgâne, că mai vine un cutremur și mai vine şi 
un potop ca potopul lui Noe, şi mai vine o undă mare și o alunecare de pământ, şi vei merge 
kilometri întregi cu case cu tot. Acesta vine pentru fapta ta, că multă foamete şi multă secetă va fi 
şi multe vite vor pieri şi multe vieţi omeneşti vor pieri. Chiar şi împăratul va pieri, pentru nelegiu- 
irea sa, că a înmulțit pe pământ numai munca pământească. 

Extras din Cuvântul lui Dumnezeu, din 24-04-1977 


XR e 


... Tot ce s-a profețit în Vechiul, s-a împlinit. Și după Vechiul, a venit Domnul lisus Hristos 
şi a pus o lege nouă, şi sfântul loan Botezătorul a fost învrednicit prin faptă să-L boteze pe Mân- 
tuitorul, şi el a fost înaintemergător. A trimis şi a pregătit această fiică de atunci şi de astăzi ca să 
se mântuiască lumea. Vai şi iarăşi vai de cei ce au rupt legătura aceasta! că mai mult cu sută la 
sută e păcatul azi, mai mare ca în Sodoma şi Gomora. Dar vă spun: pregătiți-vă, fulor, că dureros 
este de un creştin de azi care face vreo faptă greşită, că n-am venit cu nici un semn să fac. Cu forţa 
nu te duce Dumnezeu în raiul Său, că iată, Dumnezeu a hotărât ca pe toată lumea s-o nimicească. 
Plâng îngerii din ceruri, plânge mulțimea de sfinți, plâng serafimii şi heruvimii, plâng de ceea ce 
Dumnezeu a hotărât; şi nu Mă mai întorc, la fel cum nu M-am întors la potop. 


Extras din Cuvântul lui Dumnezeu, din 06-05-1977 
XX 


„.. Toată suflarea va fi pedepsită. Numai cei aleşi ai Mei vor scăpa. Să ştiţi că mulţi vor 
bate la poartă şi te vor striga, ca în timpul lui Noe. 


Extras din Cuvântul lui Dumnezeu, din 11-09-1978 
kk 


.„.„ Acest acoperământ al meu, unde v-am lăsat eu, este şi va fi ca un obiect sfânt în care ȘI- 
a făcut Domnul lucrarea, şi vă va fi de mare folos, aşa cum i-a fost lui Noe corabia, dacă veţi lucra 
după voia lui Dumnezeu. 


Extras din Cuvântul lui Dumnezeu, din 20-05-1982 
XX 

Ca în vremea lui Noe 


.... O, ce vai şi chin! Nimeni nu ştie că se apropie, şi nici nu vede. Aşa striga Noe, ca un 
nebun. Striga lumea la el: ,„, Eşti nebun! “. Dar când au început să se vadă primele semne de minuni, 
Noe lucra la corabie. Atât de rea a fost lumea şi atunci, de a umplut pe Creatorul de mânie și i-a 
înecat pe toți. A băgat Domnul pe Noe cu familia sa în corabie şi pe tot ce a voit să rămână în viaţă 
să moştenească pământul după spălarea lui. Aşa şi acum, nu ştiţi cum va lucra de vă va scăpa. Nu 
lasă Domnul soarta drepţilor pradă vijeliei şi în mâna duşmanilor. Căutați și faceţi-vă timp şi 
cercetaţi şi cărţile care vă depărtează de rele. Când dau un cuvânt, o învățătură trainică, să 
răzbată în inima ta şi să-l ţii în inimă ca pe o icoană, să-ți fie frică să săvârşeşti ceva rău. Daţi-vă 
seama, scumpelor suflețele, cuvântul cerului e înflăcărat până se închide ușa. 


Extras din Cuvântul lui Dumnezeu, din 15-09-1986 
kk 


„.„. Am venit acum, mai înainte de spălarea pământului, cum am venit şi înaintea potopului 
când l-am găsit numai pe Noe şi l-am băgat în corabie şi a plutit pe deasupra. Am venit şi acum 
cum am venit şi înaintea focului când am trimis doi îngeri de l-au scos pe Lot. Și acum iarăşi am 
venit, să vă scot şi pe voi. Dar nu oblig pe nimeni. 


Extras din Cuvântul lui Dumnezeu, din 26-07-1989 
XX 


... Iată, slujitorul bisericuţei din localitatea de aici se înfoaie împotriva Mea și a fulor lu- 
crării Mele, dar Eu îi voi da suferință și i-o voi dubla până va ajunge cu capul la picioare. Eu i-am 
trimis cuvântul Meu ca să-l ridic şi să-l întăresc, dar el a luat-o pe drumul satanicesc, să-Mi facă 
Mie rău. 


... Fiilor, voi nu ştiţi, dar Eu ştiu. Satana râmă prin toate inimile, dar în curând spăl numele 
lui şi al iubitorilor lui. Staţi lângă Mine şi veţi vedea lucruri mari. Noe când l-am băgat în corabie, 
n-a văzut potopul. Şi cu voi tot aşa fac. Chiar şi cutremurul de vine peste căsuţele voastre, nu vi 
le dărâmă, că e stânca Mea puternică cu ele. Atunci veţi vedea minunea. 


„... Fiţi atenţi cu toţii, că vrăjmașii vor să nimicească tot poporul lui Dumnezeu. Inapoia 
Mea, satano! Ce cauţi tu unde nu este al tău? Nu-ţi ajunge câţi ai adus pe placul tău? 


Fiilor, v-am spus mereu că tot ce fac Eu peste voi este pentru spulberarea vrăjmașului. 


Extras din Cuvântul lui Dumnezeu, din 06-10-1989 
XX 


„.„. Nu vă mai puteam pregăti, că vă cuprinsese frica. Vă puseseră cursă. ŞI iată ce a făcut 
Dumnezeu! Acum vedeţi, şi vedeți că este Dumnezeu cu voi. N-a voit Dumnezeu să-l prindă vrăj- 
maşul pe cel nevinovat, pe cel ce-L iubeşte pe Dumnezeu, şi au fost prinşi cei fără Dumnezeu. 


Nu s-au limpezit bine burniţa şi valurile vrăjmăşiei, dar spulber şi limpezesc. Vă dau dru- 
mul să aveţi dreptul la cuvânt. V-am spus că l-am luat de ajutor pe proorocul Ilie, care l-a adus pe 
Israelul de pe timpul lui Ahab la Mine. (Vezi selecția tematică: „Enoh şi Ilie ”, - şi pe jumpshare; 
joomaz; archive; Google Drive, Scribd; pubhtml5, n.r.) L-am adus şi aici în ajutor. Preoţimea era 
condusă de călăul omenirii, dar acum îşi așteaptă judecata și pedeapsa. 


Ca în vremea lui Noe 


Scaunul de judecată va fi în România, pe care o spăl acum. Veţi vedea cu ochii şi adevărul 
şi dreptatea. 


„..Un picuţ de timp pe pământ, şi pe urmă veţi fi în cerul sfânt, adică pe pământ sfânt, că a 
sosit şi a ieşit la iveală ceea ce cereaţi şi doreați. Această rugăciune rostită de Măicuţa Mea şi prin 
gurițele voastre, s-a împlinit, ca România să fie scoasă şi scuturată de murdăria lui satan şi de 
întunericul ce o copleşise. 


Am văzut cursele întinse pentru ca iubitorii Mei să fie prinși, dar Eu, Domnul, am oprit 
pasul tuturor şi v-am dat cuvânt să staţi cuminţi și să întețiți rugăciunea, şi iată, am întors roata, ca 
să cadă în groapă cei ce au săpat groapa. Vă puseseră cursă. 


„.„Românie, Românie, ţara Mea sfântă şi iubită! Ce te copleșise! Ce te păcălise! 

Fiţi atenţi, că acum este prag de sfârşit de veac. România va deveni Noul Ierusalim şi veți 
vedea cu ochii că Dumnezeu a fost şi este cu voi. (Vezi selecția tematică: „România - Noul leru- 
salim - Noul Canaan ”, - şi pe jumpshare; Google Drive; scribd; archive; pubhtml5; joomag, n.r.) 

Extras din Cuvântul lui Dumnezeu, din 25-12-1989 (La trei zile de la revoluție şi ziua 
execuţiei cuplului Ceauşescu, n.r.) 


XR e 


O, creştine, Mă doare când văd că tu mergi pe calea cea cu sfințenie şi copilul tău iese și 
vine şi iubeşte lumea și lucrează fărădelege şi stă împotriva Mea și a ta, şi unii din ei vând viaţa ta 
şi a Mea, şi se duc la oamenii lumii şi petrec cu ei, și vin şi pleacă de la tine, şi iar vin şi stau cu 
lumea în ei lângă tine şi lângă adăpostul tău, tată. ŞI te întreb pe tine: ce să fac cu tine ca să te ţin 
curat şi neatins de cel fără de lege şi să nu fiu găsit alături cu cel ce calcă în picioare sfinţenia cea 
cerută acum pentru scăparea copiilor Mei? Ai văzut pe Israel când era răspândit printre cei din 
Egipt, că M-am dus şi am însemnat peste casa lui, şi când am trimis îngerul morţii, a fost ocolit 
Israel. Dar acum, cum să-ţi însemnez locul tău şi ograda ta ca s-o bag sub ocrotire? Că fiul casei 
tale şi fiica ta ies şi se duc în lume și fac ce face lumea şi poartă haine ca lumea, şi nu iubeşte pe 
Dumnezeu copilul tău. Iată, iar îţi spun, precum ţi-am mai spus: dă de la tine mila cea dăunătoare 
şi deosebeşte-te de cel ce nu vrea ca Mine şi ca tine, şi nu sta părtaş la îngăduinţa păcatului, şi 
curăță de moarte ograda ta. Nu-ţi mai lua în braţe copilul greșit, care cheltuie în fărădelegi sufletul 
său, că te scrie duhul rău şi pe tine, tată, şi îți găsește casa întinată, şi nu mai este vremea să te 
întinezi. Și va fi iar ca în vremea lui Noe, şi tu să fii ca Noe, cu toată casa ta, că iată, precum 
atunci oamenii mâncau şi beau, se însurau și se măritau și nu credeau pe Noe, aidoma și 
acum este, și tot aşa se va întâmpla, dar tu îndeletnicește-ţi toată casa să fie găsită aşa cum a fost 
casa lui Noe, sub curățenie, sub ascultare şi plină de credință și de lumină cerească. Fii aşa cum a 
fost lov şi nu sta nepăsător şi roagă-te Domnului pentru cei ce nu ascultă din casa ta, şi dacă 
Domnul vede că nu se ridică spre sfinţenie şi spre ieşire din duhul lumii, vine ceasul alegerii, şi va 
fi tras fiecare acolo unde trage, şi voi lucra prin rugăciunea ta şi voi scoate de la tine pe cel ce nu 
ascultă de legea sfințeniei, care pregăteşte slava lui Dumnezeu, că vremea este aşa cum scrie: «Cel 
ce este sfânt, să se sfințească încă, iar cel ce se spurcă, să se spurce încă». 

Extras din Cuvântul lui Dumnezeu la praznicul Adormirii Maicii Domnului, din 28-08- 
1993 


XR eX 


Ca în vremea lui Noe 


Să ai, Israele, credinţă în lucrarea cuvântului Meu, aşa cum a fost Noe, care a scăpat prin 
credinţa lui, că la potop Eu am deschis izvoarele adâncului şi jgheaburile cerului, dar pe Noe, care 
era la mijloc, l-am păzit nevătămat. Am deschis izvoarele adâncului, măi fiilor, şi la aceasta am 
adăugat izvoarele cele de deasupra tăriei, şi s-au unit de jos şi de sus, şi am prins pe om la mijloc, 
dar pe cel credincios l-am avut în sânul cuvântului Meu, cuvânt prin care Noe şi-a întocmit barca 
de salvare. 


Să nu mai zică omul veacului acesta că ploaia se face de pe pământ spre tăria cerului. Să 
nu mai asculți la minciunile omului ştiinţei fireşti, că omul acesta nu ştie nimic, măi fiule. Eu sunt 
Cel ce îmbrac norii cu ploaie, şi numai dacă vreau Eu, pun ploaie în nori. Eu am spânzurat pămân- 
tul pe ape, şi întăriturile lui nu se vor clătina în veac, pentru că Eu din apă am scos pământul şi 
tăria cerului. La început era apă şi întuneric şi adânc fără capăt, şi s-a ivit apoi lumină prin cuvânt, 
şi apoi s-au despărțit ape de ape, ca să se arate tăria cerului, să se arate cerul cel ce dă viaţă, cel ce 
poartă viaţa celor vii, cel ce ţine sufletul în viaţă, măi fiilor, sufletul în trup, măi copii. Și după 
aceea, apele cele de sub cer s-au dat în părți și s-a înființat pământul pe ape şi s-a numit uscat și 
ape, pământ şi mare, măi fiilor, dar până n-au venit pe pământ apele cele de deasupra tăriei, pă- 
mântul n-a odrăslit cele înființate pe el prin cuvânt. Prin cuvânt erau înfiinţate, iar prin apă au luat 
fuință văzută iarba şi pomii şi tot ce este verde şi cu rod pe pământ. lar apoi Şi-a înfrumusețat 
Domnul tăria cerului cu cei doi luminători, ai zilei şi ai nopţii, care luminau şi încălzeau și lucrau 
prin cuvântul lui Dumnezeu, şi apoi, din apă și din pământ s-au născut toate vietățile care stau în 
ape şi pe pământ şi pe deasupra pământului. Omul ştiinţei veacului acesta nu mai vorbeşte aşa, şi 
din contra, se minte om pe om, şi de aceea am spus Eu mereu vouă că şcoala de azi n-a fost bună. 
N-a fost, că a mințit împotriva lui Dumnezeu și l-a învăţat pe om fără de Dumnezeu. Noe n-a 
învăţat de la om credinţa. El era patriarh, dar nu l-a făcut omul patriarh; credinţa lui l-a făcut 
slujitor al cerului, şi Eu l-am îmbrăcat cu cerul pe Noe, şi cerul l-a avut în sânul lui şi l-a purtat 
pe ape, şi am luat-o iar de la început cu omul, am luat-o prin Noe cel credincios. 


Extras din Cuvântul lui Dumnezeu la sărbătoarea sfântului prooroc Ilie, din 02-08-1994 
RX 


Eu pe vremea potopului am avut mare milă de lumea cea fără de Dumnezeu, şi tot aşa voi 
avea şi acum, dar tu să nu te sperii, Israele. Eu la potop am lucrat lucrarea milei, chiar dacă s-a 
numit mânie, căci apa este mare taină, tată. I-am făcut pe oameni să Mă vadă şi să Mă strige cu 
disperare. Le-am luat dreptul de la desfrânare și de la rătăcire şi i-am trezit cu mânie, şi i-am ţinut 
treji apoi, până în ceasul când i-am acoperit cu apă. Şi în clipa când ei strigau cu disperare la cer, 
Eu am slobozit botez ceresc peste ei şi i-am luat apoi din ale lor, că mare este taina apei, şi voi 
trebuie să fiți mereu curaţi, tată. Scris este: «Cine nu se naște din cer, de sus, nu poate intra în 
împărăţia cerurilor. Cine nu se naşte din apă și din Duh, nu poate moșteni împărăţia Mea». 
(Vezi selecția tematică: „Despre Botez”, - şi pe jumpshare; joomag; Google Drive; Scribd;_ar- 
chive.org; pubhtmls, n.r.) Eu, Domnul lisus Hristos, am fost mai înainte de toate veacurile. Eu am 
fost Lucrătorul Cel de la Tatăl, și omul nu poate pricepe tainele Mele, căci când am pregătit pieirea 
necredinței, am făcut pe necredincioşi să Mă vadă mai întâi, şi după aceea am stârpit necredința și 
trupul ei, şi tot aşa voi face și azi, dar a trebuit să cuvintez şi să binevestesc. De aceea zice Scrip- 
tura: «Vai de cei ce cheamă ziua Domnului! că ziua Domnului este groază și întuneric și nu 


E] 


poate omul să se uite la ea». (Vezi selecția tematică: „Despre sfârşitul lumii şi Ziua Domnului ”, 
- și pe jumpshare; joomg,; archive; Google Drive, pubhtml5; Scribd, n.r.) 


Ca în vremea lui Noe 


Apa şi Duhul este nașterea din cer, dar iată, apa s-a tulburat, și Duhul fără apă nu mărturi- 
sește. Înţelepţeşte-te, Israele, că vine zbuciumul, și tu să nu fii zbuciumat. Roagă-te pentru bi- 
ruința mântuirii şi ia pe tine cămașa Duhului Sfânt şi încinge-te bine peste ea, ca să nu ţi-o ia 
vântul. Furtuna e mare; pune-ţi brâul, Israele, ca să nu-ţi fie cămașa smulsă de furtună și să rămâi 
gol înaintea Mea. Dacă stai în această casă, aici nu bate vântul, aici nu se simte furtună, că dacă 
Eu sunt în casa aceasta şi la cârma aceasta, de Mine ascultă furtuna şi vântul şi firea. 


Extras din Cuvântul lui Dumnezeu la praznicul Înălţării sfintei Cruci, din 27-09-1994 
XR e 


Venirea Mea în cuvânt, lucrarea Mea de pregătire i-a prins pe toţi nepregătiți, aidoma ca 
în vremea lui Noe, şi nici azi nu crede nimeni pe Noe, ca şi atunci. Dar Eu am venit şi am lăsat loc 
Şi vreme pentru har, ca şi atunci, aidoma ca pe vremea lui Noe. E vremea harului, dar omul 
bisericii din lume face fum, ca să nu se vadă Dumnezeu în lucrarea cea de nou Ierusalim, 
ieşită din mijlocul bisericii, ieșită ca un foc care să mistuie tot ce este uscat și stricat, şi să-și facă 
loc cele vii și veşnic vii înaintea Mea. Omul cu viață păcătoasă nu iubește cuvântul Meu și viaţa 
care vine din el, şi de aceea omul bisericii de azi nu se poate ridica să se facă plăcut Mie, să aducă 
pocăință înaintea Mea. 


Extras din Cuvântul lui Dumnezeu la sărbătoarea sfântului prooroc Ilie, din 02-08-1996 
RX 


Poporul Meu, să fii slava lui Dumnezeu întru venirea Domnului pe pământ, că este scris 
că vine Domnul slavei, vine Domnul lui Israel, că Israel este casa Domnului, împărăţia Domnului, 
în care Se va întoarce Domnul. Israele, să nu te laşi să fii departe de împărăţia lui Dumnezeu; de 
înțelegerea tainelor lui Dumnezeu să nu fii departe, Israele. Eu sunt Hristos, Fiul lui Dumnezeu. 
Să fii întru Mine, Israele, să te găsesc mereu în Mine, întru venirea Mea, că vin la tine, Israele, 
vin, că eşti poporul Meu, eşti moştenirea Mea, că Eu moştenire pe pământ nu mai am; nu mai am, 
că Mi-a luat-o omul cel gol de Dumnezeu, și nu mai am. Semănătorul seamănă cuvântul, şi cu- 
vântul cade pe pământ, cade lângă cale, cade în pământ pietros, cade în loc cu spini, şi nu mai am 
moştenire pe pământ. Nu mai am nici oi, nu mai am nici staul, nu mai am, după cum este scris că 
Fiul Omului nu are unde să-Şi plece capul. Nu mai am zi de odihnă pe pământ, nu mai am, că fiii 
oamenilor Mi-au luat pământul cel făcut de Dumnezeu. O, ce Mi-au făcut fiii oamenilor! Au făcut 
mai rău ca atunci când au atras pe pământ potop cu apă de a pierit tot omul care a rămas pe pământ. 
Numai Noe şi cu casa lui a scăpat, că el a crezut cuvântul Meu şi şi-a făcut casă nouă cu care a 
plutit pe deasupra apei potopului. 

Extras din Cuvântul lui Dumnezeu la sărbătoarea sfântului mucenic Dimitrie, izvorâtorul 
de mir, din 08-11-1996 


XR eX 


Dar tu, Românie, eşti ţară fără păstor, și am venit să te păstoresc. Eu sunt Cuvântul lui 
Dumnezeu. Ţi-am strigat păstorii care stau peste tine, ca să le cer socoteală de viaţa ta, de sângele 
tău, de biserica ta, căci având nu ai, nu ai păstori. Păstorii tăi trăiesc fărădelegea înaintea Mea şi 
înaintea ta, şi nu ai, nu ai păstori ca să lege rana ta şi a Mea. Ei se păzesc pe ei înşişi, nu pe tine, 
iubito. O, ziua Mea ca în vremea lui Noe va veni, și te voi găsi bând şi mâncând şi nuntind, şi 
vei fi luată pe neștire dacă nu vei voi să auzi glasul cuvântului Meu ca în vremea lui Noe. 
Noe a văzut scăparea lui, dar lumea n-a văzut scăparea lui Noe. Noe a văzut pe Domnul întru 
venirea Sa, dar lumea n-a văzut pe Dumnezeu, și a văzut venind peste ea ziua necredinței. Omul 
care va scăpa cu viaţă ÎL va vedea pe Cel ce este și vine. Omul care nu va scăpa cu viaţa sa nu-L 

Ca în vremea lui Noe 


va vedea pe Dumnezeu întru a Sa venire, căci ca în vremea lui Noe voi veni, şi voiesc să te am 
nuntașă, că Mi-am luat din tine mireasă, şi te chem la nuntă. Vino la nuntă, ţară a nunţii Mele! 
Schimbă-ţi veșmântul şi ia veșmânt de nuntă, ia pe tine veşmânt de in curat, iar preoții tăi să te 
păstorească spre lumină. 


Extras din Cuvântul lui Dumnezeu la sărbătoarea sfântului mucenic Mina, din 24-11-1996 
kk 


Vin cu sfinții mucenici în venirea Mea, vin şi iar vin cu sfinții și cu îngerii în sunet de 
trâmbiţă, ca să adun prin cuvânt pe cei aleși ai Mei din cele patru vânturi, de la marginile cerurilor 
până la celelalte margini, şi voi lucra ca în vremea lui Noe. (Vezi selecția tematică: „ Irâmbiţele 
apocaliptice ”, - şi pe jumpshare; joomag; archive; Google Drive; Scribd; pubhtml5, n.r.) Şi iată, 
găsesc pe oameni mâncând şi bând şi nuntind, că ei nu ştiu venirea Fiului Omului. Vin şi voi 
trâmbiţa ca să adun pe cei aleşi, şi din ei voi lua unul, şi pe unul îl voi lăsa, și oamenii nu cred ca 
să vegheze venirea Mea care vine peste ei fără de ştire. O, fericit eşti tu, poporul Meu, slugă cu- 
minte şi credincioasă, căci venind Domnul tău, vei fi găsit mereu veghind, şi vei fi pus peste cele 
ale Mele, iar cei care zic că Eu zăbovesc şi stau mâncând şi bând și nuntind, pe neașteptate voi 
veni la ei și îi voi despica în două, precum este scris în cuvântul Meu, în venirea Mea. Cuvântul 

Binecuvântată este 
venirea Mea la tine şi statul tău înaintea Mea în venirea Mea, Israele, cale a venirii Mele la oameni. 
Şi iată, fiule scump, oamenii beau şi mănâncă și nuntesc ca în vremea lui Noe, şi cuvântul Meu 
vine la ei pe neştire. Vine cuvântul lui Dumnezeu pe norii cerului, şi văd sfinții din cer, că ei sunt 
în venirea Mea. Eu şi la arhiereii care M-au dat la răstignire le-am spus: «Eu sunt Fiul Tatălui, şi 
Mă veţi vedea venind cu norii, cu putere și cu slavă», iar cuvântul Meu adevărat este. (Vezi se- 
lecţia tematică: „Precum S-a suit, aşa și vine, cu norii vine ”, - şi pe jumpshare; joomag; archive; 
Google Drive; Scribd; pubhtmi5, n.r.) 


Vin şi iar vin, că am unde să vin ca să strig şi să adun pe cei aleşi care vor rămâne, şi vor 
fi toți un singur trup, o pâine vor fi toți, și fericiți cei care au urechi de auzit, că aceia vor rămâne. 
Vin cu sfinții şi cu îngerii şi strig ca să audă cei aleşi din cele patru vânturi, de la o margine la alta 
a cerurilor, că este scris în Scripturi să trâmbiţeze îngerii și să adune pe cei aleşi. 


Eu sunt Fiul lui Dumnezeu şezând de-a dreapta Celui Atotputernic şi venind cu norii ceru- 
lui. Cine Mă va despărți de dragostea Mea de tine, Israele iubit? Necredinţa de pe pământ și aleşii 
e1? O, Israele, Israele, credinţa ta în cuvântul Meu va lucra şi va strânge într-un singur staul, într- 
un singur trup pe toţi cei de pe pământ care vor fi, căci toți cei ce vor fi vor rămâne ca să fie. Cei 
ce vor fi găsiți veghind venirea Mea vor rămâne ca să fie, şi vor fi mângâiați în vecii vecilor, şi 
vor fi mângâiere a mângâierii, şi vor fi. Amin, amin, amin. 

Extras din Cuvântul lui Dumnezeu la sărbătoarea sfintei muceniţe Ecaterina, din 08-12- 
1996 


XR e 


E sărbătoare de cer pe pământ, e serbare de veac nou, de cer nou şi de pământ nou şi de 
om nou, născut din cuvântul cel de sus. E sărbătoare la români, ţara întoarcerii Mele la oameni, și 
din care Mi-am luat un popor ca să-l am curat şi așezat înaintea glasului cuvântului Meu, care vine 
cu norii. Vin la tine, Israele mic, luat din români ca să fii poporul Meu. Vin şi Mă fac veste peste 
pământ, Mă fac cu tine veste şi poveste, poporul Meu. Mă fac veste nouă, şi am cu Mine sfinţi 
şi slavă de îngeri, şi tainele Mele sunt mari, şi cuvântul Meu străpunge văzduhul ca fulgerul 

Ca în vremea lui Noe 


care iese de la răsărit şi se arată până la apus. Pace ție, poporul Meu, căci tu ai cuvântul Meu, 
tu cunoşti glasul Meu. (Vezi selecția tematică: „Ca fulgerul care iese de la răsărit, aşa este veni- 
rea Domnului ”, - şi pe jumpshare; joomag; Google Drive; Scribd, archive, pubhtmi3, n.r.) Pace 
ție, şi stai întru Mine veghind, că mulţi vor veni şi vin în numele Meu, și pe mulţi vor amăgi, şi 
mulți se vor sminti şi se vor vinde, căci fărădelegea e mare, şi din pricina ei iubirea de Dumnezeu 
se stinge, dar cei răbdători vor birui, căci Evanghelia cuvântului Meu cel nou şi vestea împără- 
ţiei Mele se va vesti şi povesti în toată lumea spre mărturie, și apoi Eu vin văzut, şi toate se 
vor sfârşi, şi Eu voi fi, şi mulţi vor fugi la munți, căci scris este: «Îngerii Mei vor aduna pe cei 
aleşi de la o margine la alta a cerului, în sunet de trâmbiţă, la glasul cuvântului Meu», şi va fi 
ca în vremea lui Noe, că nimeni nu va şti ziua aceea. Ca şi atunci va fi, căci oamenii mâncau şi 
beau şi nunteau şi n-au știut până în ziua urgiei. 


„„.E sărbătoare de sfinţi în Israel pe pământ. Nimeni pe pământ nu mai ştie să facă sărbă- 
toare de sfinți. (Vezi selecția tematică: „Schimbarea sărbătorilor şi lepădarea de credinţă ”, - şi 
pe jumpshare; Google Drive; Scribd; pubhtml5; joomag; archive; n.r.) Oamenii pomenesc zile 
de sfinți şi slujesc idolilor în zilele sfinților. Oamenii se sărbătoresc pe ei în zilele sfinților, şi 
oamenii beau şi mănâncă şi nuntesc ca în vremea lui Noe, dar cuvântul Meu vine peste pământ și 
se face veste şi vine. Precum fulgerul iese de la răsărit şi se arată până la apus, aşa Se vestește pe 
Sine Cuvântul lui Dumnezeu. 


Iar voi, fii ai cuvântului Meu, să fiți mereu de Mine binecuvântaţi pentru ca să staţi înaintea 
Mea şi să luați şi să daţi cuvântul Meu oamenilor spre învierea celor credincioşi de pe pământ. 
Vine cuvântul Meu să facă pe pământ credință ca să găsesc la venirea Mea, precum în tine am 
găsit, Israele, poporul Meu cel credincios, căci scris este: «Cel ce crede în Mine, Tatăl Meu îl 
iubeşte, şi vom veni la el, și vom face casă la el, şi vom cina cu el, și Ne vom arăta lui», căci 
Tatăl în Mine este, și în venirea Mea este Tatăl, şi vom face împărăţia Tatălui şi a Fiului şi Sfân- 
tului Duh, împărăție binecuvântată din veac și până în veac. 


Extras din Cuvântul lui Dumnezeu la sărbătoarea sfintei muceniţe Varvara, din 17-12-1996 
3 


Omul nu mai caută credința, şi caută fărădelegea, şi din pricina fărădelegii credinţa şi iu- 
birea multora se va răci şi s-a răcit. Dar tu să rabzi, poporul Meu, căci cei ce vor răbda apucând 
capătul răbdării, aceia vor fi mântuiții Mei şi vor fi trimişii Mei care vestesc Evanghelia împărăției 
cerurilor în toată lumea spre mărturie, şi scris este: «Atunci va veni sfârşitul, și soarele se va 
întuneca, şi luna își va înceta lumina», ca să Se arate Domnul, Lumină de şapte ori strălucitoare, 
Domnul, Care trimite pe îngerii Săi la cules. 


O, poporul Meu, pe pământ nu mai veghează nimeni întru venirea Mea. Peste tot e ca în 
vremea lui Noe. Toţi oamenii mănâncă şi beau și nuntesc nunta lor, şi Eu vestesc împărăţia ceru- 
rilor şi trec cu barca Mea şi strig la om să vină la Mine, dar el nu vine, ca și în zilele lui Noe. Vin 
cu îngerii şi cu sfinții să-Mi culeg via. „ ŞI oamenii, 
unul va fi luat, şi altul va fi lăsat, căci trec peste pământ cu Evanghelia împărăției cerurilor, şi cine 
voiește să vină după Mine să nu stea să-şi facă haină, că-i dau Eu haină, numai să vină. (Vezi 
selecția tematică: „Răpirea bisericii”, - și pe jumpshare; Google Drive; Scribd, archive; pu- 
bhtml5,; joomag, n.r.) Nu-ţi căuta haina, omule. Haina ta nu e bună, ci e bună haina Mea. Vino 
gol, numai vino, că haină îți dau Eu. Cel ce dă să-și caute haina când Eu strig, acela e om semeţ, 
căruia 1 se vede ruşinea, căci haina ta, omule, nu-ţi poate acoperi rușinea. Eu sunt Cel ce-Mi desfac 

Ca în vremea lui Noe 


haina şi te iau în ea şi te învelesc când vii, și îţi acopăr ruşinea, şi te iert, şi te spăl, şi te nasc din 
nou, te nasc din cer prin cuvântul Meu cel nou, prin propovăduire, omule, că scris este: «Cine 
poate să creadă fără propovăduire?». 

Extras din Cuvântul lui Dumnezeu la sărbătoarea sfântului ierarh Calinic de la Cernica, 
din 24-04-1997 


XR eX 


Am sfinţii cu Mine în coborâre, iar ierarhul Nicolae stă cu amândouă mâinile deasupra ta 
binecuvântându-te cu binecuvântarea Mea, lerusalime sfințit de Domnul și de toți sfinţii Săi. Bi- 
necuvântare arhierească din binecuvântarea Mea, căci Eu sunt Arhiereul tău Cel ceresc după rân- 
duiala Tatălui Meu. Eu sunt Cel Sfânt peste tine. Eu sunt Cel ce te cârmuiesc cu toiag de fier, cu 
cuvântul Duhului Sfânt, poporul Meu cel plin de haruri şi de daruri, căci Eu izvorăsc peste tine 
din belșug binecuvântarea Mea şi harurile ei, şi darurile ei cele cerești. Așează-te sărbătoare îna- 
intea Mea, şi să stai mereu în sărbătoare cu Mine, Israele român, cu Mine şi cu cerul, fiule, că 
nimeni, nimeni pe pământ nu mai ştie să Mă sărbătorească pe Mine şi pe sfinții Mei. Oamenii se 
sărbătoresc pe ei mâncând și bând, însurându-se şi măritându-se ca în vremea lui Noe, iar 
venirea Mea va fi aidoma ca în vremea aceea, ca în vremea lui Noe, precum a fost cuvântul 
Meu cel din Scripturi. Eu vin, numai tu să fii gata de venirea Mea, şi apoi Eu vin. Vin, şi voi fi 
cu tine în veci, căci plata celor mântuiţi sunt Eu, Mântuitorul lor. Eu sunt fericire, Eu sunt iubire, 
Eu sunt mângâiere, Eu sunt bucurie, Eu sunt tot ceea ce vei avea pe veci, căci în Mine este toată 
plinirea darurilor tale cele veşnice, cele cereşti, poporul Meu. 


Cuvântul Meu s-a făcut sărbătoare în mijlocul tău, căci toate oştirile cerești sunt cu tine, 
Israele credincios, ca să pot Eu răzbate cu tine în inimile oamenilor şi să-Mi întocmesc sărbă- 
toarea venirii Mele pe pământ a doua oară. Amin. Oamenii se pregătesc de zor pentru sărbă- 
toarea Crăciunului, dar pentru nașterea Mea în ei nu se pregătesc oamenii. Pentru venirea Mea a 
doua oară pe pământ, nici vorbă să se pregătească neamul oamenilor. Dar tu pregăteşte-te mereu 
şi fii gata mereu, şi nu te sătura să Mă aştepţi și să crezi că vin, că Eu prin tine vin, prin cei 
credincioși ai Mei de pe pământ. Amin. Pregăteşte-te mereu pentru nașterea cuvântului Meu în 
mijlocul tău. Pregăteşte-te zi şi noapte pentru venirea Mea, că vin, poporul Meu, şi cuvântul Meu 
este adevărat. 


O, ce frumoasă va fi pentru tine venirea Mea! Voi veni, poporul Meu, cu sărbătoare veşnică 
între Mine şi tine, iar ziua Mea cu tine nu va mai însera. Amin. Şi cerul, şi văzduhul, şi pământul, 
şi cele din ape, şi adâncul, vor vedea sărbătoarea Mea cu tine, sărbătoarea cea veşnică, fiule. Dar 
Eu voiesc, copilul Meu iubit, ca tu să fii cel dintâi care vezi şi care vei vedea venirea Mea la tine 
şi la toţi cei care Mă iubesc pe Mine şi pe tine, şi se vor face popor nou întru întâmpinarea Mea, 
iar Eu şi cu cei credincioşi pe deplin, vom dăinui în veci, uniți cu Tatăl. Amin, amin, amin. 


Extras din Cuvântul lui Dumnezeu la sărbătoarea sfântului ierarh Nicolae, din 19-12-1997 
kk 


Eu sunt Cel ce sunt. Amin. Deschideţi porțile dintre cer și pământ, fiilor de la porți, căci 
vin cuvânt peste pământ, ca să întăresc credinţa în Dumnezeu. Amin, amin, amin. 


O, grădiniță a cuvântului Meu! Mi-am făcut în mijlocul tău poartă între cer şi pământ, și 
Eu intru în tine şi trec spre fiii oamenilor, ca să ridic dintre ei fii ai lui Dumnezeu. Amin. 


Il 


Ca în vremea lui Noe 


Când eram cu trupul pe pământ, am zis ucenicilor Mei că venirea Mea a doua oară 
va fi ca în vremea lui Noe. Pe atunci Eu veneam cuvânt peste Noe şi îi spuneam ce să facă şi 
cum Să trăiască pentru mântuirea lui şi a casei lui, şi i-am spus să-și facă barcă de salvare, 
că voi veni să pierd de pe pământ pe omul cel fără Dumnezeu. Noe a crezut cuvântul Meu şi 
Mi-a deschis să vin mereu la el, şi Eu veneam şi îl învăţam toate ale mântuirii lui, dar oamenii din 
vremea lui n-au voit să creadă, şi şi-au văzut de însurat şi de măritat şi de mâncare şi de băutură, 
şi n-au crezut că voi veni să dau fiecăruia după faptă, şi nu şi-au ales scăparea care venise din cer 
peste pământ ca să-l scape pe cel credincios de la pieirea ce aveam s-o aduc peste cei necredincioși. 
Mare şi sfânt a fost cuvântul Meu peste Noe, iar Noe credea şi împlinea, şi nimic nu mai lucra pe 
pământ decât scăparea sa şi mântuirea sa și a casei lui. Și dacă numai el şi casa lui au crezut, numai 
el şi ai lui au fost salvați de la pieire. (Mur mai detaliat despre acele vremuri puteți vedea în 
„Casa (Gospodăria) Domnului ” de Jakob Lorber, http://www.slideshare.net/billydean/casa-gos- 


podria-domnului-vol 1 -dicteu-divin-prin-jakob-lorber-28774869 n.r.) 


Fiilor din grădina cuvântului Meu, deschideţi porțile dintre cer şi pământ, că Eu vin ca în 
vremea lui Noe, ca să întăresc credinţa pe pământ, credința în Dumnezeu. Amin, amin, amin. Ca 
în vremea lui Noe grăiesc peste pământ peste cei credincioşi, căci cei necredincioşi, urechi au şi 
nu aud; ochi au şi nu văd; minte au și nu înțeleg; Scripturile Mele au şi nu le pricep cei necredin- 
C1oși, dar Eu strig din cer peste pământ ca în vremea lui Noe. 


O, fii ai oamenilor, deschideţi porțile să intre Dumnezeu în inimile voastre, în cugetele 
voastre, în sufletele voastre şi în trupurile voastre, ca să credeţi în cuvântul Meu cel nou şi să 
scăpaţi de mânia care vine peste pământ din pricina celor necredincioşi. O, fu ai oamenilor, 
căutați după fii lui Dumnezeu și învăţaţi de la ei credința în cuvântul lui Dumnezeu. O, fii ai 
oamenilor, pe vremea lui Noe când Eu strigam din cer peste pământ și le spuneam la oameni că 
vin să-l pierd pe cei necredincioși, oamenii nu credeau ce spuneam Eu, căci aveau plăcerile lor și 
Îmi atrăgeau cu ele pe fiii cei credincioși, şi stricau credinţa celor credincioşi. Fiii lui Dumnezeu 
din vremea lui Noe erau atraşi de fiicele oamenilor, iar fiicele lui Dumnezeu erau atrase de fiii 
oamenilor, și s-a stricat seminţia celor credincioși, și aceasta a adus potopul peste pământ. În vre- 
mea aceasta Eu vin iar cuvânt peste pământ; vin iar, căci aşa am promis ucenicilor Mei: «Mă duc 
să-Mi iau loc în dreapta Tatălui, și vin la voi, ca să vă iau cu Mine, ca acolo unde sunt Eu, să 
fiți şi voi». 


O, fu ai oamenilor, lăsaţi-vă atraşi de fiii lui Dumnezeu și faceți-vă neamul lui Dumnezeu, 
căci neamul lui Dumnezeu va avea mântuire şi scăpare în ziua când Eu, Domnul, voi veni, şi din 
pricina venirii Mele «cerurile vor lua foc şi se vor nimici, și stihiile aprinse se vor desface, iar 
pământul şi lucrurile de pe el vor arde cu totul», precum scrie în Scripturi. O, fii ai oamenilor, 
am lăsat peste cei credincioşi făgăduinţa că le voi da ceruri noi şi pământ nou, şi pe cei drepţi 
locuitori pe pământ nou. M-am făcut izvor de cer nou şi de pământ nou peste IDD ERIE 

O, fii ai oamenilor, 
lăsaţi-vă atraşi de fiii lui Dumnezeu, ca să vă naşteți din Dumnezeu, din cuvântul care coboară din 
cer pe pământ ca să cheme pe fiii oamenilor la faptele credinţei, că pe vremea lui Noe s-au lăsat 
fui lui Dumnezeu atrași de fiii oamenilor, iar Eu am văzut din cer şi M-am mâniat, căci în afară 
de Noe, n-a mai fost om să nu Mă părăsească. 


O, fii ai oamenilor, cei ce vă păstoresc pe voi n-au grijă de credinţa voastră, căci credința 
în Dumnezeu înseamnă viață în Dumnezeu, şi n-au grijă de voi cei ce vă păstoresc pe voi, o, fii ai 


12 


Ca în vremea lui Noe 


oamenilor. Vin Eu să păstoresc pe cel ce nu voiește să piară. Vin să scol lumea din somnul necre- 
dinţei, iar cel ce aude, să vină după Mine. Eu sunt cu cei credincioşi. Amin. Cel ce aude glasul 
Meu, să vină să creadă şi să înveţe credinţa în Dumnezeu, căci curând, curând cerurile vor trece 
cu trosnet, iar pământul şi lucrurile de pe el vor arde cu totul din pricina zilei venirii Mele, 
după cum este scris în Scripturi despre venirea Mea. 


Iată, Eu vin, şi nimeni nu se îndură să vină după Mine. lată, Eu vin, şi nu poate omul să 
vină să-Mi urmeze, că are multe de făcut omul, şi nu le mai poate lăsa pe ale lui şi ca să le ia pe 
ale Mele. Iată, Eu vin, şi omul zăboveşte, şi omul este legat de mâini şi de picioare, şi este în 
întuneric tot omul de pe pământ. Cel ce nu poate să vină după Mine şi să-Mi urmeze, acela nu 
poate din pricina întunericului, şi este împiedicat să vină, căci Eu așa am spus la ucenicii Mei: 
«Dacă umblă cineva ziua, nu se împiedică, pentru că vede lumina acestei lumi, iar dacă umblă 
cineva noaptea, se împiedică, pentru că lumina nu este în el». Lumina din om e Domnul. Dacă 
Eu, Domnul, nu sunt în om, omul are noapte în el și se împiedică în noaptea din el şi în faptele 
nopții din el. O, fii ai oamenilor, Eu sunt Lumina lumii. Dacă umblă cineva ziua, nu se împiedică, 
pentru că vede Lumina acestei lumi. Amin, amin, amin. 


Iar voi, fiilor de la iesle, să staţi mereu cu porțile dintre cer şi pământ deschise, că vin să 
strig la fiii oamenilor să umble după Lumina acestei lumi lepădând faptele întunericului care n-au 
nimic din Dumnezeu. Vin să le spun fiilor oamenilor că vin ca în vremea lui Noe când nimeni 
nu se așteaptă să vin. Fiţi tari și cu credință mare în mijlocul fiilor oamenilor, căci puterea vieţii 
Mele este tare în cei ce cred în Mine împlinind tot cuvântul Meu. Fiii oamenilor umblă noaptea 
şi se împiedică, pentru că lumina nu este în ei. Dar voi fiți ziua Mea, fiți ziua venirii Mele, fiți fii 
ai zilei şi umblaţi ziua, fără piedici, că lumina este în voi. V-am dat nume mare înaintea venirii 
Mele, şi sunteți fiii întâmpinării Domnului, şi sunteți ziua venirii Mele, și din pricina venirii 
acestei zile peste pământ, cerul și pământul se zdruncină şi se desfac, căci oamenii se tem de 
ziua venirii Mele, se tem că li se vădesc în lumină faptele întunericului din ei. Dar Eu vin, iar voi 
sunteți ziua venirii Mele, iar Tatăl și Fiul și Duhul Sfânt și toţi sfinţii și toți îngerii aşteaptă de 
şapte mii de ani această zi. 


O, poporul Meu cel credincios, tu eşti ziua venirii Mele a doua oară din cer pe pământ, că 


aşa ţi-am proorocit şi ţi-am spus: «Te voi numi mai presus de ziua învierii Mele şi te voi iubi, 
poporul Meu cel credincios». Nimeni mu se așteaptă pe pământ să fi tu ziua venirii Mele; 
nimeni, poporul Meu. Dar Eu, Domnul, și cu tot cerul de sus şi de jos, am aşteptat această zi să 
vină în mijlocul fiilor oamenilor, şi să se înveţe oamenii cu ziua venirii Mele, și să vadă fiii oame- 
nilor Lumina acestei lumi şi să umble întru lumină, că Eu vin ca în vremea lui Noe când nimeni 
nu se aşteaptă să vin. Amin, amin, amin. 


Cuvântul lui Dumnezeu din Duminica a treia după Rusalii, din 28-06-1998 
XR e 


Tată Savaot, Mă fac punte pentru Tine. Tată, scoală-Te în cuvânt pentru Fiul Tău. Eu n- 
am grăit de la Mine Însumi când am spus: «Nu știu nici îngerii, nu ştie nici Fiul, ci numai Tatăl 
ştie despre venirea acelei zile». Tu eşti Dumnezeu Tatăl, iar Eu sunt Dumnezeu Cuvântul, Fiul 
Tău, Cuvântul Tău, Tată. Amin, amin, amin. 


— O, Fiule Emanuel, Tu eşti Fiul Meu Cel Unul născut din Mine înainte de veci, Dumnezeu 
adevărat din Dumnezeu adevărat, prin Care toate s-au făcut. O, Fiule scump, nimic n-am făcut 

decât prin Tine. Şi cele ce sunt și cele ce nu sunt le-am făcut prin Tine, căci Tu ești cuvântul Meu, 
şi prin Tine se împlinesc toate. Amin, amin, amin. Nu prin Mine, ci prin Tine, Fiule, căci Tu eşti 
Fiul Meu, şi Eu le-am spus oamenilor să asculte de Tine, tată. Aşa le-am spus: «Acesta este Fiul 
Meu Cel iubit; de El să ascultați! ». 


În toate nu Te ascultă oamenii, dar iată în ce s-au găsit să Te asculte, Fiule durut. Cei ce 
nu iubesc şi nu voiesc venirea Ta au găsit acest cuvânt al Tău şi s-au făcut credincioşi împotriva 
venirii Tale. Dar Eu sunt Tatăl, şi ştiu mereu venirea Ta pe pământ. Cuvântul acesta: «Nu ştie 
Fiul, ci numai Tatăl, acest cuvânt l-ai spus Tu, Fiule. De ce-l spune şi omul? Pentru ce-l spune 
omul? Ca să-Mi dea Mie mai multă mărire decât ie? O, câte cuvinte vii ai spus Tu, Fiule, Cu- 
vântule al Meu! De ce, oare, pe acelea nu le spune omul? Dar cui ai spus Tu cuvântul acela? Tu 
vorbeai cu ucenicii Tăi, ca să rămână vorbirea Ta peste oameni, aşa cum vorbești Tu azi pentru 
oameni, vorbind cu fiii cuvântului Meu, iar cuvântul Meu Tu eşti, Fiule. Amin. 


O, fii ai oamenilor, Eu sunt Tatăl Savaot. Nu așa trebuiesc citite Scripturile Fiului Meu. 
Cine citeşte, să înțeleagă! Amin, amin, amin. Cine citeşte, să nu răstălmăcească, ci să înţeleagă 
cuvântul Fiului Meu. Ucenicii Fiului Meu L-au întrebat plini de dorul venirii zilei Fiului Meu, dar 
voi nu aveţi dor de această venire. O, fii ai oamenilor, şi voi, slujitori ai bisericii oamenilor, a spus 
Fiul Meu că nu ştie nimeni venirea Lui în afară de Tatăl. Iată, iau în mâini Scriptura aceasta şi o 
citesc vouă şi găsesc în ea că Fiul Meu v-a spus toată taina acelei zilei ca s-o cunoaşteţi, şi a zis: 
«lată, v-am spus de mai înainte. Învăţaţi pildă de la smochin, care vestește vara». Fiul Meu a 
spus că nu ştie nimeni decât Tatăl, şi va fi ca în vremea lui Noe când cei necredincioşi au băut şi 
au mâncat, s-au însurat şi s-au măritat până în ziua când Noe a intrat în corabie, și n-au ştiut că e 
adevărat cuvântul Meu spus peste Noe până ce a venit potopul, şi, luându-i pe toţi, au ştiut atunci 
că e adevărat. Dar Dumnezeu a venit din vreme, şi nimeni nu L-a primit în afară de Noe. O, 
fu ai oamenilor, la fel va fi şi venirea Fiului Meu. Venirea Lui este în vremea când oamenii nu 
priveghează. Dumnezeu era venit la Noe şi lucra cu el salvare, dar pentru ceilalți oameni nu era 
venit Dumnezeu. Slujitorul cel înțelept şi credincios este pus de Dumnezeu peste slugile Sale ca 
să le dea hrana din cer la timp, şi pe acela îl găseşte Fiul Meu făcând așa, şi nu este luat pe neştire, 
ci este gata pentru venirea Stăpânului său. Dar dacă acel slujitor, rău fiind, va zice în inima sa: 
«Stăpânul întârzie», el nu numai că nu va mai da hrană bună, dar va şi începe să bată pe cei ce 
slujesc împreună cu el, forțându-i să mănânce şi să bea cu bețivii şi cu desfrânaţii. Și atunci, în 
ziua pe care n-o cunoaște şi pe care n-o aşteaptă, va veni Stăpânul și îl va tăia pentru fățărnicie. 


— Iată vremea! Eu, Domnul, am unit cerul şi pământul când M-am născut Om din Fecioară. 
Eu, Domnul, iarăşi am unit cerul cu pământul când M-am coborât în anul 1955 în România cuvânt 
întru a doua Mea venire. Eu sunt Cel ce sunt, şi am venit ca să fiu, ca să vadă oamenii cei necre- 
dincioşi că sunt. Dar ce cred oamenii că înseamnă venirea Domnului? 


se trăieşte; ea nu se pregăteşte, ci este, căci Eu sunt Cel ce sunt, pentru cei ce sunt întru Mine, 
iar pentru cei necredincioşi, Eu nu sunt, Eu nu vin, că ei nu Mă aşteaptă să vin. 
Extras din Cuvântul lui Dumnezeu la praznicul Adormirii Maicii Domnului, din 28-08- 


1998 


XR eX 


O, voi, cei curaţi cu înţelepciunea şi cu mâini curate în mijlocul bisericii care s-a lepădat 
de Mine! Așezaţi-vă de-a dreapta Mea, căci cuvântul Meu este sabia care desparte pe creştin de 

păgân, că n-am venit să aduc pacea, ci sabia, și iată, am adus-o, şi cu ea judec pentru adevăr. Amin, 
amin, amin. 


Ce înseamnă om păgân? Tot omul care face păcat după păcat după ce Eu am arătat calea 
şi viaţa întru adevărul Meu cel ceresc, acela are viață păgână, chiar dacă are semnul bisericii pe 
creștetul lui. Acela este ca vipera care muşcă, și apoi fuge de pedeapsa faptei sale. Dar Eu voi birui 
pe om prin Cartea Adevărului, care este lucrată din cuvântul Meu pe care Eu îl grăiesc peste 
omul cel ales de Mine ca să audă și ca să scrie, aşa cum Eu i-am poruncit lui loan apostolul să 
scrie cartea cea pentru sfârşitul fărădelegii. Iată zilele judecății, aidoma ca în zilele din vremea lui 
Noe când Eu strigam ca şi azi, şi oamenii beau şi mâncau, se însurau şi se măritau şi se fățărniceau, 


ca şi azi. (Vezi selecţia tematică: „ Înfiicoşata Judecată ”, - şi pe archive.org; jumpshare; joomag; 
pubhtml5.com; Google Drive, Scribd, n.r.) 


„„.Eu stau la uşă şi bat. De va auzi cineva glasul Meu şi va deschide uşa, voi intra la el și 
voi cina cu el, şi el cu Mine. Amin. Cuvântul acesta este cina pe care Eu, Domnul, o aşez între 
Mine şi cel ce va deschide glasului Meu. Amin. 


Iată, Mirele vine! Cuvântul Meu este înger trimis de Mine, după cum este scris: «În zilele 
când va grăi al șaptelea înger, atunci săvârșită este taina lui Dumnezeu, precum Domnul bine 
a vestit robilor Săi, proorocilory. Amin, amin, amin. 

Extras din Cuvântul lui Dumnezeu la sărbătoarea tăierii capului sfântului loan Botezătorul, 
din 11-09-1998 


XR e 


E vremea să vin văzut, şi de aceea bat la poarta casei omului. Sunt pe drum, şi omul se 
îndoiește, şi omul își slujeşte lui şi urmașilor lui, ca pe vremea lui Noe, că așa este scris că voi găsi 
când voi veni. Dar voi, vegheaţi, că aveţi de trudit ca să-Mi împlinesc venirea şi ca să dau fiecăruia 
după cum scrie în Scripturi. 

Extras din Cuvântul lui Dumnezeu la sărbătoarea nașterii sfântului loan Botezătorul, din 
07-07-1999 


XR e 


Amin, amin grăiesc tuturor: cel ce crede în venirea Mea, acela nu mai păcătuieşte, şi se 
lasă purtat de Duhul şi de taina vieții veşnice. Omul însă este îndărătnic. Cel ce a citit Scripturile 
fără de pocăință, acela a luat din ele după cum i-a priit, căci ce este născut din carne, carne este. 
Eu însă nu mai grăiesc pentru nimeni pământeşte, căci vremea s-a scurtat şi s-a sfârșit de tot, şi nu 
mai este vreme să se folosească omul de lumea aceasta, căci „ Şi pentru 
cei ce veghează ca să vin, şi pentru cei ce veghează ca să nu vin. Dar Eu vin, că este scris să vin, 
şi va fi venirea Mea ca în zilele lui Noe când fiii potopului îşi dădeau unii altora trupurile spre 
desfrâu şi spre petreceri, până în ziua când a intrat Noe în corabia salvării. Tot aşa strigam și prin 
Noe, la fel ca şi azi strigam pe tot omul, dar nimeni n-a crezut, până ce a venit potopul şi i-a luat 
pe toți. 

Extras din Cuvântul lui Dumnezeu la sărbătoarea sfântului mucenic Dimitrie, izvorâtorul 
de mir, din 08-11-1999 


XR eX 

Înnoiţi-vă mereu în dragostea Duhului Sfânt, copii ai cuvântului Meu, căci Eu grăbesc 
înnoirea facerii, şi cu voi Mă ajut, fiindcă n-am găsit credință pe pământ acum, la venirea Mea. 
Am pus însă credinţă în voi, şi am pecetluit-o ca să pot veni prin credinţa voastră, ca să Mă primiţi 
când vin la voi, căci vin pentru toată făptura când vin la voi, și sunt «piatră de încercare şi stâncă 
de poticnire pentru cei mulți, și sunt spre ridicarea şi spre căderea multora», după cum este scris 
despre Mine în Scripturi. Fiţi cu inima mare pentru venirea Mea, căci voiesc să ardă în voi râvna 
Mea, voiesc să ard Eu în voi cu râvna venirii Mele, căci Eu vă ocrotesc rostind cu cuvântul ocrotire 
peste voi. Poruncesc puterilor cereşti să vă ocrotească, iar voi ocrotiţi-Mi calea ca să pot veni 
venind. Întăriţi-Mi venirea, că pentru aceasta v-am tocmit. Curând, curând voi, cei slabi și fără 
nume, veți fi cununa Mea în mâna Mea, și Mă voi arăta cu voi lângă Mine înaintea celor ce nu 
cred acum că lucrarea Mea cu voi este venirea Mea, este cartea venirii Mele, cartea prin care judec 
făptura. Curând, curând «se vor bate în piept toate seminţiile pământului şi vor vedea pe Fiul 
Omului viind pe norii cerului cu putere și cu slavă multă de sfinţi și de îngeri», precum este 
scris în Scripturile venirii Mele. Și iată, Eu trimit pe îngerii Mei cu glas răsunător de trâmbiţă, ca 
să se audă de la marginile cerurilor până la celelalte margini vestea venirii Fiului lui Dumnezeu 
cu sfinții. Amin. Cerul şi pământul vor trece, şi cuvintele Scripturilor Mele se împlinesc, şi voi 
veni ca în vremea lui Noe, precum am zis Eu prin Scripturi, şi nu va înţelege nimeni până ce 
Eu voi veni. lată, strig ca în vremea lui Noe, şi oamenii își văd de ale lor, şi de ale Mele nu se 
mai îngrijeşte nimeni până ce voi veni. Voi însă staţi în lucrarea venirii Mele, şi zidiți-vă mereu 
pe voi înşivă în credinţa voastră sfântă pentru venirea Mea, şi vestiți-Mi venirea, vestiți în lung și 
în lat că vine Domnul venind şi Se vesteşte prin îngeri. 


Extras din Cuvântul lui Dumnezeu la sărbătoarea sfântului ierarh Nicolae, din 19-12-1999 
kk 


Pe pământ se dă citire în ziua aceasta din cartea Evangheliei Mele cea despre a doua Mea 
venire, dar omul care aude această Evanghelie nu se apropie de ziua venirii Mele, ci, din contra, o 
depărtează de el chiar prin îndemnul preoţilor, căci preotul peste tot zice că nu ştiu nici Eu, Fiul, 
de ziua venirii Mele. 


Fiilor de la iesle, Eu am zis prin Evanghelia Mea: «De ziua aceea și de ceasul acela nimeni 
nu ştie, nici îngerii din ceruri, nici Fiul, ci numai Tatăl», dar am mai zis şi aceasta: «Precum a 
fost în zilele lui Noe, aşa va fi şi venirea Fiului Omului. Și precum în zilele acelea dinainte de 
potop mâncau oamenii și beau, se însurau și se măritau până în ziua când a intrat Noe în 
corabie şi n-au știut până ce n-a venit potopul şi i-a luat pe toți, la fel va fi şi cu venirea Fiului 
Omului. 


O, fiilor străjeri, de ce, tată, zic preoţii aşa? Aceasta am zis Eu. De ce zic și ei așa? De ce 
nu zic ei ca Mine, căci Eu am mers până la capăt cu zisul prin Evanghelia Mea despre ziua venirii 
Mele. Dar voi, fiilor unşi pentru vremea venirii Mele, voi, tată, cum ziceți despre cuvintele Mele 
de atunci? 


— Dacă Tu ai zis: «De ziua şi ceasul acela nu ştie nimeni, nici îngerii din ceruri, nici 
Fiul, ci numai Tatăl, ai zis aşa ca să întărești omul pentru veghe în toată clipa, Doamne, de 
vreme ce pe neașteptate vii. lar omul care Te așteaptă trebuie să fie îmbrăcat şi încălțat, ca şi cum 
Tu vii în orice clipă, că Tu ai zis: «Fiţi gata, că în ceasul în care nu gândiţi Fiul Omului vine». 
Amin. 

— O, de ce nu zic şi preoții din lume, de ce nu zic şi ei tot așa, ca să întărească pe oameni 
pentru venirea Mea? Eu iată, vin şi iar vin, ŞI ei dorm dimpreună cu cei de sub ei, iar venirea Mea 
iat-o, căci am descoperit-o sfinților şi părinților prin îngeri, ca să pun omul la veghe. Antichrist 
însă zice că vrea să Mă aducă el cu pace, ca să aduc trai omenesc pe pământ, şi aşa l-a învăţat pe 
om să Mă aștepte şi să nu se teamă omul de venirea Mea. El a uitat că Eu sunt cu cei ce se tem de 
Mine şi că întru ei Îmi gătesc calea şi plăcerea, iar el va rămâne ruşinat cu toate minunile lui 
mincinoase, minuni care ar vrea ele să aducă oamenilor viață lumească şi libertate ca la oameni, 
nu ca la Dumnezeu. lar venirea Mea iat-o, şi nimeni nu ştie să se uite la Mine şi să Mă vadă. 
Cuvântul Meu este alifie de ochi, dar cel ce nu se pocăiește lăsându-se de păcate ca să-Mi deschidă 
şi să stea îmbrăcat şi încălțat întru venirea Mea, acela nu deschide ochii ca să vadă și să audă 
venirea Mea şi să înțeleagă cuvântul Meu și calea lui spre oameni, cale cu lumină, cale cu înviere 
din moartea păcatelor, calea venirii Mele cu judecata prin cuvânt şi cu învierea prin cuvânt, căci 
prin cuvânt am lucrat dintru început. 


„.„ Sunt îmbrăcat în veşmântul judecății, căci duhul omului stă cu putere împotriva venirii 
Mele. Mânia la care Mă îndeamnă omul cel potrivnic Îmi biruieşte mila, că e vremea să vin, fiindcă 
totul s-a sfârşit pe pământ, şi s-a sfârşit și pământul de putere şi nu mai poate. Nu mai e nimeni 
să-l curățească şi să-l sfinţească prin curăţie, şi geme pământul sub păcatele omului, iar Eu aud 
suspinurile şi gemetele lui, că omul e mai greu decât pământul de sub el. Numai păcate pe pământ, 
numai oameni surzi, ca în vremea lui Noe. Dar şi Eu strig, şi iarăși strig, ca în vremea lui Noe 
strig. Strig până voi veni văzut, şi tot omul Mă va vedea. Strig să Mă audă cei morți și cei vii, 
şi morții Mă vor ajuta şi vor mărturisi venirea Mea odată cu învierea lor. Amin. (Vezi selecția 
tematică: „Morţii aud glasul Meu ”, - şi pe files.fm; jumpshare, joomag:; archive; Scribd; Google 
Drive; pubhtml5, n.r.) 

Extras din Cuvântul lui Dumnezeu din Duminica pomenirii înfricoşatei judecăţi, din 05- 
03-2000 


XR e 


lată, fiilor care Îmi ascultați cuvântul, Lazăr era mort în mormânt şi M-a auzit şi a înviat şi 
a stat înaintea Mea, dar toţi cei vii care Mă vedeau şi Mă auzeau n-au voit să Mă audă, n-au voit 
să ştie cine sunt Eu şi de unde sunt şi că sunt Mântuitorul Care vine. Dar voi, fiți fiii venirii Mele 
şi aşezaţi-vă la trudit pentru ziua Mea. Așezaţi-vă ziua Mea și fiți ziua venirii Mele, fiți lumină din 
lumina Mea peste pământ și dați ziua Mea oamenilor de pretutindeni, ca apoi să Mă arăt drept şi 
biruitor. Nu vă uitaţi la cărturarii și la fariseii şi la învățătorii care vor să tac şi Eu şi voi, căci tot 
aşa Mi-au zis şi Mie aceştia. Când Eu Mă pregăteam biruitor să intru în cetate călare pe mânzul 
asinei, ucenicii Mei bucurându-se lăudau pe Dumnezeu pentru slava cu care Mă slăveam peste 
mulțimi, şi ziceau: «Binecuvântat este Împăratul Care vine întru numele Domnului!», iar fari- 
seii Mă îndemnau să-i mustru, ca să nu iasă că Mă înalţ pe Mine Însumi. Dar Eu le-am răspuns 
lor: «Dacă ei vor tăcea, pietrele vor striga», şi apoi am plâns pentru cetatea aceea care n-a cunos- 
cut ziua Mea şi cele spre pacea ei. Așa şi azi plâng, și iată cât plâng. Plâng pentru tot pământul, 
plâng şi strig omul de pe pământ, şi plâng pentru cei ce s-au făcut învățători în numele Meu peste 
oameni, căci aceia s-au făcut prea mari şi nu cunosc vremea cercetării cea de la Mine. O, dacă ar 
fi cunoscut ei cele ce sunt spre pacea lor! Dar n-au cunoscut, şi de aceea s-au ascuns de ochii lor. 


O, fiilor care-Mi auziţi cuvântul, iată, şi acum se va întâmpla ca şi atunci cu cei ce nu 
M-au cunoscut. Nu voi lăsa piatră pe piatră, căci cele ce sunt spre pacea lor nu le-au primit, 
nu le-au cunoscut, şi de aceea s-au ascuns de ochii lor, căci scris este: «Ochi au și nu văd, 

urechi au și nu aud, minte au şi nu pricep cu ea». lar voi aşezaţi-vă înaintea Mea măgăruş pentru 
sarcină, pentru Domnul, fiilor, pentru Mine, ca să stau Eu peste voi şi să intru în casa omului şi 
să-l mustru şi să dau afară din casa Mea pe cel ce vinde şi cumpără cu numele Meu sufletele celor 


apăsați şi robii de cei ce-i stăpânesc pe ei. lată ziua Mea, ziua izbăvirii pentru cei ce Mă aș- 
Daţi-vă Mie ramuri și flori şi fiți Mie cunună pentru venirea Mea, fiilor. Amin, amin, 


amin. 
Extras din Cuvântul lui Dumnezeu la praznicul Intrării Domnului în Ierusalim, din 23-04- 
2000 


XR eX 


O, fui ai oamenilor, vă învăţ iubirea cea adevărată. Pe vremea lui Noe M-am uitat pe pământ 
şi am văzut pe fiii lui Dumnezeu ademeniţi de fiii și fiicele oamenilor, şi s-a stricat iubirea pe 
pământ. Când am văzut așa, Mi-a părut rău că l-am făcut pe om, şi i-am zis lui Noe să-şi facă barca 
de salvare pentru el şi pentru fiii lui, căci fui şi fiicele oamenilor atrag potop peste pământ. Și a 
fost potop pe pământ, şi pământul a fost cuprins de ape, şi i-am salvat pe fiii lui Dumnezeu, i-am 
salvat dintre fiii oamenilor prin potop. lar acum ce voi face? Neamul omenesc s-a făcut potop 
pentru fiii lui Dumnezeu, căci fiii oamenilor sunt cu multul, iar cei ce sunt cu Mine sunt 
puţini. Ce voi face, oare? 


lată ce fac: vin cu masă de nuntă pe pământ. Aceasta fac. Chem la masa Mea pe tot omul. 
Noe tot așa a făcut. Întâi le-a spus tuturor de Mine şi de vestea Mea pentru scăparea lor şi i-a 
chemat pe toţi la scăpare, dar nici unul n-a voit să creadă şi să vină. Și apoi, păcatele lor au făcut 
potop peste pământ, și pământul a fost prins sub ape cu tot ce era pe el. Acum însă va fi minune 
fără seamăn. Eu, Domnul, îi voi ridica pe ai Mei şi îi voi ocroti şi îi voi mângâia, şi pe mulți îi 
voi răpi, precum Mi-am răpit pe poporul Meu de azi cu care-Mi aştern pe pământ slava cuvân- 
tului Meu, venirea Mea pe calea cuvântului. 

Extras din Cuvântul lui Dumnezeu la Sărbătoarea Creştinătăţii Româneşti, ziua întâi, din 
25-08-2001 


e 3 e 


Voi sunteţi cei prea mici ai Mei, iar cine vă cercetează pe voi, aceia sunt bine- 
cuvântaţi de Tatăl Meu, și nu este peste ei o mai bună și mai mare binecuvântare ca aceea că pot 
ei să vă facă vouă, celor prea mici ai Mei, bine și ajutorare pe calea Mea cu voi, pe calea voastră 
cu Mine, căci calea aceasta este lucrarea venirii Mele cuvânt pentru orice faptă a omului de pe 
pământ pe care îl strig îmbiindu-l spre învăţătura vieţii ca să nu fiu Eu vinovat de fapta cea fără de 
Dumnezeu a omului. Eu sunt Judecătorul Cel drept, şi de aceea îi arăt omului calea cea dreaptă 
venind spre el cu cuvântul Meu cel învăţător de viaţă şi de cale dreaptă, iar dacă omul nu vrea cu 
viața, Eu nu rămân vinovat de viaţa lui, de lipsa lui de viață, de lipsa lui de binecuvântare. 


V-am așezat pe voi, cei prea mici ai Mei, înaintea neamurilor pământului, ca să-şi 


aleagă singur omul locul lui cel de-a dreapta Mea sau locul lui cel de-a stânga Mea, şi aşa se 
face ziua judecății omului. Eu, Domnul, o fac punându-vă pe voi, cei ce-Mi faceți venirea pe 


pământ, înaintea făpturii de pe el şi înaintea neamului omenesc de pe el, căci făptura v-a aşteptat 
şi vă aşteaptă, şi prin cu crucea venirii Mele pe umerii voştri mici, 


Eu pot să fac judecata neamurilor, procesul neamurilor; şi 

voi, Eu voi străluci din voi, că Mi-aţi purtat pe umerii voştri mici crucea venirii Mele peste pă- 
mânt, cuvânt de viață peste oameni. Şi după ce voi străluci din voi ca semn al Meu între pământ 
„vor plânge toate neamurile pământului şi Mă vor vedea cu voi pe nori de slavă, cu putere 
şi cu multă slavă de îngeri. Şi atunci cei ce v-au făcut vouă bine vor fi aleşii Mei şi cu glas de 
trâmbiţă îi voi aduna, şi nu va trece neamul acesta până ce nu vor fi toate acestea așa. Amin. lar 
cei ce nu v-au făcut vouă bine după ce Eu v-am așezat ca semn al venirii Mele cuvânt peste 
pământ pentru judecata făpturii, aceia vor păţi ca și cei din vremea lui Noe care nu au crezut, și 
care mănâncă şi beau şi se însoară şi se mărită, după cum şi fac, până în ziua când Eu voi străluci 
din voi, şi apoi, mai înainte de plata lor, ei îşi vor şti plata care-i va lua pe toţi la stânga Mea 
pentru plata aceasta, şi nu va trece neamul acesta până ce nu vor fi toate acestea. Amin. 
Extras din Cuvântul lui Dumnezeu din Duminica pomenirii înfricoşatei judecăţi. Praznicul 
Întâmpinării Domnului, din 15-02-2004 


XR eX 


Şi acum, 0, ţara Mea de venire pe pământ acum, la sfârşit de timp, dacă Eu, Dumnezeu 
Cuvântul, Mă revărs pe vatra ta cu râul şi apa vieţii, precum stă scris în Scripturi, tu eşti cea vestită 
peste popoare că eşti țara Mea de nuntă, că eşti vatra în care Eu, Domnul, Mielul Tatălui, M-am 
aşezat cu masă de cină a cuvântului Meu, şi în acest cuvânt voiesc să botez toate neamurile pă- 
mântului, şi iată, aceasta fac, şi aidoma ca în vremea lui Noe lucrez, aducând pe pământ râul 
şi apa vieţii şi prinzând sub el popoarele, ca să vină să bea și să înseteze apoi după viaţa 
cuvântului Meu de peste el, dar iată, găsesc peste tot petrecere, mâncare şi băutură găsesc 
pe pământ, însurat şi măritat găsesc pe pământ, şi omul nu aude vuietul venirii Mele, căci 
Eu vin lin, şi lin grăiesc în cuvânt. 


Extras din Cuvântul lui Dumnezeu la soborul sfinților apostolic, din 13-07-2007 
RX 


O, e grea crucea Mea de azi! E grea de purtat venirea Mea de azi! N-am cu cine să Mă ajut 
sub crucea Mea de azi, tată, şi se petrece şi azi pilda cea de acum două mii de ani când n-am putut 
să fiu ajutat sub cruce de către cei ce-Mi erau apropiaţi, și M-au ajutat pe calea crucii cei străini şi 
nu i-am avut aproape pe cei pe care i-am povăţuit cu atâta cuvânt ceresc, fiilor copii. Sufletul din 
voi suspină ca și al lui David, care suspina înaintea Mea sub apăsarea cea de la poporul său, iar 
Eu, Domnul, îi dădeam lui biruinţă asupra celor ce-l pizmuiau pe el din poporul său, precum şi 
vouă vă dau, și mereu vă voi da, căci voi staţi sub crucea Mea de azi, și necredinţa e mare, tată, 
şi e ca în vremea lui Noe necredinţa de azi. Cine a crezut atunci că Eu i-am spus lui Noe să- 
şi zidească salvarea? N-a crezut nimeni, n-a ascultat nimeni, și toți şi-au văzut de ale lor până a 
venit apa şi i-a luat pe toţi, precum este scris. Tot aşa este şi azi nepăsarea şi necredința, căci am 
venit acum şi v-am aşezat pe voi înaintea Mea ca să-Mi ridic barcă de salvare pentru omul credin- 
c1os, ca să-Mi ridic iarăşi biserica, tată, căci e de mult dărâmată şi pustiită de păgânii din ea, de 
cei cu viață păgână înaintea Mea și care-şi zic biserică a Mea, şi Eu Mi-am zidit prin voi iarăşi 
biserica pe piatră și sunt hrana ei şi Învățătorul ei ceresc, şi necredința oamenilor e mare, tată, dar 
Eu le arăt lor barca de salvare, şi ei zic că nu este adevăr în cuvântul chemării Mele pentru ei, zic 
ŞI cei de azi ca şi cei din vremea lui Noe, care-şi vedeau de ale lor când Noe lucra la cuvântul Meu 
de peste el salvare celor credincioși, şi iată, cuvântul Meu cel de azi va sta la judecată cu cei 
chemaţi la masa milei Mele și nu vin la chemarea Mea, şi mai ales cu cei ce vin şi apoi pleacă 
iarăşi la viață păgână, călcând peste sfințenia Mea în ei. S-au temut aceştia de crucea pe care 
trebuia să şi-o poarte pe calea cea cu credință pentru cruce şi au lepădat viaţa cea întru sfinţenie şi 

s-au dus şi s-au făcut hulitori asupra mersului Meu de azi cu slava cuvântului Meu, care cheamă 
la salvare omul. O, ce să le fac Eu la aceştia decât ceea ce-și fac ei? 


O, nu e cu Dumnezeu viaţa cea făcută de omul însuşi, ci e cu Dumnezeu viaţa cea trăită în 
voile lui Dumnezeu şi după Scripturi împlinită. lată, cei ce n-au ascultat de Noe au murit, şi iată-i 
cum mor cei ce nu ascultă ca voi, şi apoi pleacă şi lovesc în urmă, lovesc în voi ca să vă dispreţu- 
iască şi să-şi acopere necredinţa, dar nu, nu va fi ca ei, căci aceştia vor primi plata de la masa 
aceasta, fiindcă Eu nu Mă las batjocorit până în sfârşit, căci dreptatea stă de-a dreapta Mea şi ea 
va hotărî. Amin. 

Extras din Cuvântul lui Dumnezeu din Duminica a treia a Postului Mare, a sfintei cruci, 
din 30-03-2008 


XR e 


O, țara Mea română, o, Sionul Meu de azi, temeliile Sionului Meu de azi sunt în tine, şi 
ele sunt muntele Meu cel sfânt, de pe care Eu grăiesc. O, Eu iubesc porțile Sionului tău mai 
mult decât toate locurile tale, iar cetatea aceasta am vestit-o, şi Eu Mă nasc în ea cuvânt, căci Tatăl 
Meu a întemeiat-o pe ea pentru Fiul Său. O, fă-ți trupul curat de păcat, fiu român, căci Noe a 
trăit curat, curat de păcat, el şi toată casa sa, care a intrat în corabie mai înainte de venirea 
potopului, şi aşa au fost salvate de potop cele opt suflete şi toate vieţuitoarele din corabia lor. 
O, aleargă spre Mine cu zile de post şi de strigare şi de sfințire a trupului și a sufletului și a 
cugetului tău spre Dumnezeu, neam român, ca să scapi, tată, de cursele satanei, căci tu ai în 
mijlocul tău pe Domnul Dumnezeul tău cuvântând și învăţându-te bunătatea, învăţătura și 
cunoștința, tată. Scoală-te, neam român, şi stârpeşte din mijlocul tău păcatul şi pune legi 
sfinte peste tine ca să te ocrotească ele, tată. Dă de la tine beţia şi fumatul, desfrânarea și 
necredințţa şi opreşte-te la cuvântul Meu de la mâncarea de carne, căci omul ucide ca să 
mănânce carne, dar curând, curând Eu voi opri omul să mănânce carne, căci nu va mai avea, 
că pe pământ va veni cerul cel nou şi pământul cel nou şi Ierusalimul cel nou, precum este 
scris în Scripturi, și cu omul le voi lucra pe acestea, dar nu după voia lui şi după planul lui, ci 
după voia şi planul Tatălui Meu, Care lucrează prin Duhul Său şi prin prooroci, prin poporul Său 
cel sfințit şi pus la sfințit în mijlocul neamului român pentru toate popoarele de pe pământ, care 
vor vrea şi Mă vor asculta pentru bunătăţile care vin de la Domnul pe pământ curând, curând. 


Extras din Cuvântul lui Dumnezeu la praznicul Izvorul tămăduirii, din 24-04-2009 
XR eX 


O, poporul Meu de la izvor, am intrat la tine prin porți şi M-am vestit cine sunt, şi am 
întâmpinat apoi pe poporul cel venit la izvor. Sunt în mijlocul tău cu masă de cuvânt și Mă dau 
spre viaţă veşnică celor ce Mă caută nu pentru mâncarea cea trupească, ci pentru duhul 
puterii Mele şi al mângâ:ierii și al iubirii şi al iertării şi al învierii, care iese din gura Mea, iar 
ei sunt cei credincioși cuvântului Meu, care vine cu norii, precum este scris că «E] vine cu 
norii», şi iată, aşa împlinesc. Amin. O, şi pe tine te îmbrăţișez cu salutul învierii Mele: Hristos a 
înviat, poporul Meu de la izvor! Şi acum punem pe masă cuvântul Meu poporului credincios, celui 
ce crede prin vestirea ta cuvântul pe care gura Mea îl izvorăşte în mijlocul tău spre tămăduirea 
neamurilor, dar neamurile de pe pământ fac ceea ce au făcut neamurile din vremea lui Noe, cel 
credincios Mie în vremea aceea, pe când ceilalți îşi vedeau de ale lor şi nu dădeau să audă strigarea 
Mea prin Noe şi nu credeau şi nu căutau spre strigarea Mea pentru izbăvirea lor din fărădelegile 
lor, 0, nu voiau, aşa cum nici cei de azi nu voiesc să creadă și să caute cu disperare spre salvarea 
lor pentru ca să nu vină fără veste peste ei disperarea, ceasul ispitei, care va să vină să încerce 

pe toţi oamenii de pe pământ, precum este scris să vină. O, așa a fost şi când am venit Eu de la 
Tatăl trup şi cuvânt pe pământ ca să-i dau omului lumina cuvântului Meu, şi apoi lumina învierii 
Mele, dovada pe care am făcut-o Eu omului că sunt Dumnezeu adevărat din Dumnezeu adevărat, 
aşa cum nu voia omul să creadă că sunt. 

Extras din Cuvântul lui Dumnezeu din Duminica a treia după Paşti, a mironosițelor, din 
03-05-2009 

Am stat la masă duhovnicească cu tine, poporul Meu, şi cu un popor proaspăt venit la izvor 
Şi i-am dat de pe masă şi Eu, şi mama Mea Fecioara, şi tu, dar tu trebuie să te deprinzi tot mai 
aprins să lucrezi facerea Mea în om peste cei ce vin la izvor, așa cum şi tu ai primit când ai venit 
să fii cu venirea Mea de azi, oștean al ei. Eu dau să miluiesc pe mulți cu darul credinţei sfinte ca 
să scape ei de cursa cea vicleană a robiei sub semnul stăpânitorului acestui veac trecător şi 
„fiule, ca să dau Eu drumul 
pe pământ albirii şi curățirii şi facerii celei noi peste el, după cum Scripturile proorocesc, 
căci omul fără Dumnezeu dă să lungească veacul său şi să-Mi întârzie lucrarea Mea cea de facere 
a cerului celui nou şi a pământului celui nou şi a Ierusalimului celui nou. Eu însă am de la Tatăl 
lucrare peste pământ și pun peste mulți duhul cunoașterii de Dumnezeu, duhul cuvântului Meu de 
peste tine și dau să lucrez dar de credinţă sfântă în mulţi, căci lumina de pe pământ se stinge şi se 
tot stinge, şi numai credința omului care vine să creadă venirea Mea, numai aceea va rămâne 
lumină pe pământ, şi ea va lumina până peste margini şi va vedea omul calea spre tine, calea Mea 
cu tine şi se va agăța de scăparea lui şi va lua omul în el credinţa cea salvatoare, credinţa care a 
fost în Noe şi în cei din casa lui când Eu, Domnul, am spălat pământul de păcatul pus peste el de 
la nepăsarea de Dumnezeu a oamenilor din vremea lui Noe. Ce 1-a scăpat pe Noe de mânia Mea 
cu care am spălat pământul aşa cum altfel n-am mai putut să-l spăl? O, credinţa în salvarea cea de 
la Mine, aceea şi numai aceea l-a salvat pe Noe. Putea şi el ca toți ceilalți de pe pământ să se 
îndoiască, dar n-a făcut aceasta Noe, şi este scris în Scripturi de el ca semn al credinţei care-l scapă 
pe om de pedeapsă, că mare este omul care crede în Mine când Eu vin spre el şi când el vine spre 
Mine cu inima lui, cerând el mântuirea lui cea de la Mine, iertarea lui de păcat, înfierea lui Mie 
prin puterea credinței lui în salvarea lui cea de la Mine, Cel atât de duios după om şi pentru om. 


O, poporul Meu, îi trebuie omului pocăință mare şi lacrimă de dor spre Mine, căci omul 
este tare păcătos, tare neputincios şi slab cu voința. Vremea cea păcătoasă a ajuns la vârful ei și îi 
tot dă din vârf omului, îi dă cu vârf şi îndesat, după cum spune vorba înţeleaptă, iar omului îi 
trebuie trezire, și asta fac Eu prin glasul Meu de peste tine, şi cu care trec hotarul spre om ca să 
audă el că Eu Mă dau ţie cuvânt de facere și să vină spre pocăință omul. În toate vremile de sub 
cer am strigat prin servii Mei din timp în timp pocăință peste oameni pe pământ, şi așa strig şi azi, 
dar azi lucrez cu mult mai părinteşte, azi trec peste margini cu răbdarea Mea şi cu statul Meu în 
sfat cu omul ca să-l ajut prin multul Meu cuvânt al venirii Mele iarăși de la Tatăl la om, şi stau 
învelit în cuvânt înaintea omului și aşa Mă dau lui, şi fericit este cel ce primeşte de la Mine darul 
sfânt ca să creadă cu el că Eu sunt acest cuvânt, că Eu vin pe calea lui şi că nu e altul care vine pe 
calea aceasta de cuvânt. Eu sunt Cel ce vin şi sunt Cel ce sunt şi grăiesc desluşit cu omul şi tot mai 
desluşit pentru mintea lui cea vândută, care-i atinge inima ca să-l ţină rob vremii care trece, 

Grăiesc cu omul 
după vreme ca să-l ajut să iasă din ea şi să intre el în taina şi în vremea veacului ce va să fie, veacul 
Domnului cu omul, să intre încă din trup omul, căci Eu cu omul zidesc veacul cel nou şi îl iau 

lucrător lângă Mine aşa cum l-am luat pe Noe după ce i-am dat iubire şi credinţă pentru Mine ca 
să lucreze el prin acelea cu Dumnezeu. 


Extras din Cuvântul lui Dumnezeu la praznicul Nașterii Maicii Domnului, din 21-09-2009 
XR e 


O, dacă n-ar serie în Scripturi să vină 
Domnul şi să grăiască pe pământ şi să 
audă plasul Lui şi cei din morminte și să dea 
fiecăruia după faptă, n-ar avea păcat cei ce învaţă pe 
oameni să nu Mă aştepte şi să nu stea gata pentru 
venirea Mea, ci, din contra, să petreacă ei încă, dar 
Eu am spus că aşa va fi să fie în vremea când Eu 
vin, aşa cum a fost cu potopul pe vremea lui Noe 
şi cum a fost cu Sodoma și Gomora, când nimeni 
nu se aștepta să vină focul, şi petreceau cei ce nu 
se aşteptau să-i prindă moartea cea de la faptele lor. 


O, de ce, oare, voi, oameni care slujiți în 
numele Meu peste oameni, de ce, tată, nu învăţaţi 
voi oamenii pe cele puse de Mine şi de ucenicii 
Mei în Scripturi? O, de ce, tată, faceți acest păcat, 
pe care l-a făcut şi Caiafa, de a plătit bani ca să Mă 
ascundă pe Mine şi adevărul cel despre Mine? Ce 
vreți să câştigaţi aşa? O, cum de nu vă schimbaţi, 
tată? Cum de vă place vouă îndulcirea cea de la slava voastră de la oameni și nu 
vă gândiţi voi la ranele Mele și la statul Meu pe 
cruce gol şi batjocorit, şi unde Mi-am dat sufletul 
pentru voi ca să Mă luaţi și voi de pildă pentru viața 
voastră? O, nu vă doare? Nu vă dor hainele voastre 
cu fir şi cu pietre scumpe şi multa vrednicie pe care 
v-o strigaţi unul altuia, când Eu am fost bătut în 
cuie şi scuipat şi hulit ca cel din urmă dintre oameni, 
şi de la care oricine să-și întoarcă faţa? O, ai cui sun- 
teţi voi? Cui slujiţi şi pe cine folosiţi? O, nici pe voi 
nu vă folosiţi, şi nici pe oameni, decât numai să le 
pecetluiţi mormintele și să fiți şi plătiţi pentru 
aceasta, când voi ar trebui să fiţi cei mai săraci şi să 
slujiți fără de plată și să fiţi miloşi, aşa cum ucenicii 
Mei slujeau oamenilor din dragostea lor de Mine și de oamenii obidiţi sub stă- 
pânii lumii. O, cum, tată, de nu vă mai treziţi din rătăcirea pe care o iubiţi, ca viaţă plină de 

slavă pentru voi, neputând fi voi așa mântuitori oamenilor, păstori cu milă de turmă? Ba, din 
contra, staţi în faţa oamenilor cu coroană pe cap, bătută cu pietre scumpe, şi 
staţi aşa faţă în față cu Mine, Cel încoronat cu cununiţă de spini sângeroșşi frun- 
ţii Mele dumnezeiești, şi iată, mai aveţi un pic şi vă veţi pierde de tot mintea, ca 
papa de la Roma, care nu s-a mulţumit ca voi, numai cu o coroană, ci şi-a pus 
una peste alta trei coroane, ca să se teamă omul de el ca de o ameninţare și să 
aibă putere peste inima omului blestemul lui că va arde în focul cel veşnic cel 
ce nu se închină lui cu supunere ca lui Dumnezeu pe pământ, când el slujeşte la 
mulţi idoli, ca și voi, la mulţi dumnezei, cărora le zice: sport, vacanţă, vizite între capii 
mari ai lumii, politică pe toate laturile, la care multă slugărime serveşte pentru placul cel 


plin de libertate, şi nicidecum rob al lui Hristos pe pământ slujitorul care stă pe scaun de 
biserică, pe tron slăvit, îmbrăcat în mătase stacojie, culoarea lui Edom, prințul lui roşu, aşa 


cum scrie în Scripturi despre cel vopsit, şi care este omul fărădelegii, căutând el viaţa fratelui 
său vreme după vreme, din unul în altul pe pământ. EET PTT RSI 
şurile unde slujiţi pentru închinare! V-aţi îmbrăcat în roşu şi nu vă temeţi să faceţi 
aşa, căci voi faceţi ascultare de satana şi de culoarea lui aleasă lui, şi până și cartea Evan- 
gheliei aţi băgat-o sub învelitoare roşie, şi toate cărțile bise- 
riceşti le înveliți așa! O, cine-ţi dă ţie să faci aşa dacă te-ai 
aşezat să stai cel mai mare peste biserica neamului român? 
O, de ce, tată, nu-ţi place să fii român? Unde s-a pomenit 
român îmbrăcat în cămașă roşie, când el a fost mereu după 
cuvântul Scripturii îmbrăcat, în cămăşuță albă, de in curat, 
şi cu cingătoare de creştin încins, semn al puterii sfinte peste 
coapsele lui? O, unde M-ai văzut pe Mine în roşu, decât 
atunci când M-au cumpărat pe bani mai-marii templului ca 
să Mă dea spre batjocură, ca să Mă piardă de pe pământ ca 
pe un ucigaș? O, Eu vin din cer cu venire mare, şi cu toţi 
sfinţii vin, şi grăiesc pe pământ însoţit de sfinţi, şi toţi suntem 
în hăinuţe albe, de in, şi așa mărturisesc cei ce Ne văd, având 
ei de la Dumnezeu darul acesta al adeveririi slavei cereşti pe 
pământ întru venire la vedere pentru duhul mărturisiri. 

Extras din Cuvântul lui Dumnezeu la sărbă- 
toarea sfinților apostoli Petru şi Pavel, din 12-07- 
2010 


e 3 e 


Nu mai aştept să creadă oamenii în venirea 
Mea, nu mai aştept. Nici pe vremea lui Noe nu a mai 
aşteptat Dumnezeu să creadă oamenii vestirea Lui 
prin Noe, care a crezut că vine Dumnezeu cu spăla- 
rea pământului, şi a ascultat de şi-a făcut corabie 
acest om credincios şi casa lui, şi a venit Dumnezeu, 
dar nu au mai văzut izbăvirea cei ce n-au voit să creadă, ci au văzut-o numai cei credincioşi, numai 
cei ce au așteptat pe Domnul. 

Extras din Cuvântul lui Dumnezeu la sărbătoarea cuvioasei Parascheva, din 27-10-2011 

E masa de nuntă a Mirelui Hristos această masă de cuvânt. Venirea Mea cea de azi 


aşa este, şi numai cel ce dă din calea lui Scripturile cele de atunci, numai acela nu pricepe 
împlinirea aceasta. Cuvântul lui Dumnezeu este numele Meu acum. Cine pricepe această îm- 
plinire? Numai cel ce citește ca să înțeleagă împlinirea acestei Scripturi, numai acela pricepe ve- 
nirea Mea pe pământ sub numele Meu cel de la sfârşit de timp: Cuvântul lui Dumnezeu. (4poc: 
19/13) Cu oşti din cer vin când vin cuvânt în carte, iar vederea aceasta cerească se face cuvânt, ca 
să poată purta omul slava Mea lângă el, 


Cer nou şi pământ nou pregătesc spre vedere, şi slujesc aceasta prin cuvânt rostit, şi apoi 
împlinesc la vedere. Nu este nicăieri pe pământ loc de şcoală unde să poată omul merge ca să 
iasă el înțelept al Scripturilor aşezate pe pământ de la Duhul Sfânt. 


. Mare sfială să purtați în voi când vă așezați 
faţă în față cu cartea cuvântului Meu de azi, o, fii ai acestui cuvânt, şi voi, oameni care vă uitaţi în 
ea ca să vedeţi ce este aşezat în ea sau ce se mai aşează spre citire! E cerul coborât şi învăluit în 
taina cuvântului, „ precum este scris. Cine a priceput acum 
două mii de ani taina botezului Meu în lordan? Totul a fost învăluit în taina şi în credința îngerului 
Meu mergător înainte la Iordan, loan Botezătorul. Când oamenii care-L dau pe Domnul deoparte 
de pe pământ ca să fie ei mari se ridică să domnească, îşi curăță ei calea de cei tainici ai Domnului 
dintre ei, iar pentru această lucrare rea sunt îndemnați de înseşi păcatele lor, de care ei stau nedes- 
părțiți, căci altfel ei nu pot. Când păcatul se face viață înșelătoare în om, nu mai poate omul să stea 
fără păcat. O, şi e numai păcat pe pământ, ca pe vremea cea de dinainte de potop pe când striga 
Dumnezeu cu Noe la oameni să lepede păcatul şi să nu pregătească ei potop peste ei prin păcatele 
lor, căci aceasta aduce pe pământ păcatul săvârşit de om. 


Extras din Cuvântul lui Dumnezeu la Soborul sfântului loan Botezătorul, din 20-01-2012 
kk 


O, câtă slavă aici acum! Nu am aur și argint, nu am ce să vă dau ca plată pentru dragostea 
din voi. „povestea Mea de dragoste cu care Mă scriu 
pe pământ de aproape şaizeci de ani pe vatra neamului român. Dar de ce nu M-am dus pe alt 
meleag acum, când venirea Mea trebuie să se scrie pe pământ? 


Şi l-am 
iubit cu iubire mare ca pe lucrul mâinilor lui Dumnezeu și i-am zidit rai pe pământ, grădină de 
oveste, şi l-am aşezat în fericire dulce pe om, şi 
după numele 
neamului de pe el. O, mulți căutători, mulţi cercetători au grăit și grăiesc că e țara Domnului pă- 
mântul român, dar ei au auzit de la Mine, din descoperirile pe care Eu, Domnul, le-am coborât ca 
să fie cunoscută taina acestui pământ, pe care Eu stau şi cuvintez cuvântul Meu, cuvântul celei de 
a doua veniri a Mea de la Tatăl la oameni. 


O, câtă bucurie ar fi să porţi tu în suflet, neam român, când auzi tu din gura Mea soarta ta, 
alegerea ta cea dintru început! Eu sunt Alfa şi Omega, începutul și sfârșitul, și lucrez ca la început, 
căci sunt Cel dintâi şi Cel de pe urmă şi sunt Domnul Dumnezeul tău, că ești întâia, o, ţara Mea 

cea de la început şi cea de la sfărșit. Am început cu tine, şi tot cu tine trebuie să lucrez şi la 


„ ŞI să înțeleagă toți de ce eşti tu a Mea, de ce-ţi spun Eu ţara Mea, ţara Mea de nuntă. O, 
cum să-ți spun altfel când Eu am în tine masa Mea de nuntă, slava cuvântului Meu, care cheamă 
omul la masa Mea, la masa Mea cu sfinţii? O, ce frumoasă ești tu întru cele cerești, întru cele 
nevăzute ale tale şi puse peste tine la facerea lumii! Acum două mii de ani M-a sortit Tatăl ţie la 
sfârşit de timp, după ce poporul Israel M-a lepădat şi M-a scos afară din mijlocul lui. Tu ești 
„ ŞI iată, eşti, şi am în mijlocul tău praznicul 
împărăției cerurilor, „căci omenirea doarme în plăceri ca 
înainte de potop când Noe striga spre Domnul oamenii de pe pământ ca să nu-i piardă pe ei fără- 
delegile lor. 

Extras din Cuvântul lui Dumnezeu din Duminica a treia după Sfintele Paşti, a mironosiţe- 
lor, din 19-05-2013 

O, fiu creştin, să nu bei vin cu diavolul cu care te furişezi la îndemnul lui, sau cu care te 
arăţi că bei, ci să-l bei cu Domnul ca pe Paştele cel nou, şi aşa să se veselească inima ta, cu vinul 
cel nou, cu Paştile Domnului, căci Domnul este mâncarea şi băutura cea mai scumpă, cea mai 
sfântă, cea mai dătătoare de viaţă şi de sănătate şi de veselie a inimii necăjite, precum este scris. 


O, aveţi grijă, fiilor, că vinul Mi-a nimicit neamul omenesc salvat de la potop, căci iarăşi 
l-a dus la cădere după ce Noe a ieşit din corabie cu ai lui şi a sădit vie şi a făcut vin şi s-a ameţit şi 
a blestemat cu gura lui şi s-a prins blestemul lui. Vinul a născut pe pământ neam din desfrânare pe 
vremea lui Lot, pe care l-am scăpat din foc, şi a trebuit să vin Eu din cer şi să Mă jertfesc, ca să 
salvez cumva pe cel ieşit din păcat. 


O, vinul e tare, e cel mai tare când omul îl ia şi face cu el ceea ce nu este de la Dumnezeu 
să facă omul cu vinul. O, fiilor, vin să vă învăţ Eu învăţătură de dragoste de Dumnezeu şi de dor, 
ŞI veţi avea mângâiere, fiilor. Luaţi aminte ca să nu păcătuiţi, căci cine n-are rană după Domnul în 
inima lui, face păcatul rană în el, dar aceasta este rană de moarte. O, iată câtă veghe trebuie împo- 
triva acestui duşman: păcatul. 

Extras din Cuvântul lui Dumnezeu din Duminica a treia după Paşti, a sfintelor mironosiţe, 
din 04-05-2014. 

Iar acum le spun ucenicilor Mei şi mamei îndurerate, mama Mea Fecioară, că voi sta trei 
zile cuvântând şi desluşind clipele de atunci, ale Mele şi ale lor, şi voi grăi cu omul care posteşte 
postul Paştelui, şi nu se vede la el înviere şi putere de sus prin post. O, după post nu trebuie bucurie 
pentru mâncare sau plată pentru că omul a postit şi s-a nevoit prin post de mâncare, căci Noe, după 
ce a trecut prin greu s-a apucat apoi să se bucure, să mănânce şi să bea cu gust şi cu bucurie şi şi- 
a făcut rost de păcatul care a mers prin vreme, şi a lovit în seminţia lui păcatul lui. O, Eu, Domnul, 
după ce a fost să postesc patruzeci de zile și patruzeci de nopți nu M-am apucat apoi să fac din 
piatră pâine şi să mănânc la îndemnul cu care Mă ispitea ispititorul să fac aceasta ca să-Mi dove- 
desc puterea dumnezeirii şi să Mă afle el pe de-a întregul cu toată taina în care eram învăluit, ci 
am rămas smerit şi plăpând ca după post, ca după ispitirea cea grea. 

Extras din Cuvântul lui Dumnezeu la Duminica Învierii Domnului, Sfintele Paşti, din 01l- 
05-2016. 

O, fii ai poporului cuvântului Meu, voi, ca să scăpaţi de cele ce au să vină peste lume, 
precum este scris, voi trebuie să vă suiţi tot mai sus, iar Eu să văd asta la voi şi să vă pot 
ocroti, fiilor, şi de aceea vă cer să alegeți pregătirea tot mai întreagă, tot mai mult împlinirea cea 
pentru salvare, căci scris este: «Nu vor veni către tine rele, iar urgia nu se va apropia de locaşul 
tău». 


Extras din Cuvântul lui Dumnezeu la Praznicul Înălţării Domnului, din 06-06-2019. 
RX 


(Cuvântul lui Dumnezeu la Cetatea Sfânta Noul Ierusalim. www.noul-ierusalim.ro) 
(Selecția textelor şi sublinierile cu caractere îngroșate aparțin redactorului.) 


(Vezi reportaj Noul Ierusalim http://www.youtube.com/watch?v=RYtA d-ycLhU&fea- 
ture=ev n.r.) 


Alte teme: 


Acest cuvânt este râul vieții 

Adevărata biserică 

Antichrist şi fiara apocaliptică 

Ca fulgerul care iese de la răsărit, aşa este venirea Domnului 
Calul alb apocaliptic 

Cartea Mielului 

Ce spurcă pe om, ce intră sau ce iese din el 


Cerul - scaunul de domnie, pământul - aşternut picioarelor - omul îndumnezeit 
Despre botez 

Despre chipul cioplit şi semnul crucii 

Despre post şi milostenie 

Enoh şi Ilie 

Focul apocaliptic 


A 


Impărăţia cerurilor nu vine în chip văzut 
Împărăţia de o mie de ani 

Învierea morţilor 

Morţii aud glasul Meu 

Necazul cel mare 

Despre sfârşitul lumii și Ziua Domnului 
Nunta Mielului 

Precum S-a suit, aşa şi vine, cu norii vine 
Proorocul mincinos şi ecumenismul 
Răpirea bisericii 

România - Noul Ierusalim - Noul Canaan 
Schimbarea sărbătorilor şi lepădarea de credință 
Semnul Fiului Omului 

Slava Domnului 

Taina de mântuire a omenirii - taina nestricăciunii 
Taina omului şi a femeii 

Trâmbiţele apocaliptice 


Venirea în chip văzut 

